Ποιο πιστοποιητικό Αγγλικών να δώσω; | Page 54 | iSchool • Η μεγαλύτερη μαθητική και φοιτητική κοινότητα!\nΤο iSchool είναι η μεγαλύτερη μαθητική διαδικτυακή κοινότητα με 64,835 εγγεγραμμένα μέλη και 2,509,660 μηνύματα σε 80,321 θέματα. Αυτή τη στιγμή μαζί με εσάς απολαμβάνουν το iSchool άλλα 499 άτομα.\n22 Σεπτεμβρίου 2018, 11:42\nΤο Γραψα ειναι τοσο απελπισμενο για πελατες που κατανταει αστειο. Αυτο το φυλλαδιο με τον Τσιμιτσελη το μοιραζουν 2 χρονια τωρα καθε μερα εξω απο το σπιτι μου (εχω μαζεψει τουλαχιστον 100 τετοια χωρις υπερβολη). Ειναι η επιτομη του corny μαρκετινγκ, καθε φορα που θελω να γελασω το διαβαζω και μου φτιαχνει τη διαθεση\n22 Σεπτεμβρίου 2018, 13:53\nΕγω ακομη μαθητης Γ λυκειου ειμαι και εδωσα πριν 2 χρονια το ECPE. Απ'την ενοτητα του GCVR το Vocabulary δεν το ειχα προετοιμασει καθολου και ημουν αγχωμενος.Ισχυει πως ειναι πολυ σπανιες λεξεις ομως παρ'ολα αυτα το περασα καθως στα αλλα 3 ημουν πολυ καλος\nΗ Nina-nana αυτή τη στιγμή δεν είναι συνδεδεμένη. Είναι Καθηγητής . Έχει γράψει 1,417 μηνύματα.\n23 Σεπτεμβρίου 2018, 21:48\nΦυσικά και αξίζει τον κόπο, για τα αγγλικά που έμαθες και μόνο. Συν του ότι αν ποτέ το χρειαστείς στην Ελλάδα ως τυπικό προσόν, είναι πιο εντυπωσιακό από το ECPE και από οποιοδήποτε άλλο πιστοποιητικό επιπέδου C2 και μπορεί να σου ανοίξει και πόρτες που οι άλλες πιστοποιήσεις δεν σου ανοίγουν.\n1 Νοεμβρίου 2018, 15:29\nΈχει κάποιος άποψη για το φροντιστήριο real english;;;\n2 Νοεμβρίου 2018, 19:47\nΔεν θεωρείς, ότι κάποιος πηγαίνοντας στο ΗΒ θα μάθει καλύτερα Αγγλικά; Δεν εννοώ να πάει εκεί μόνο προκειμένου να μάθει τη γλώσσα. Εννοώ, ότι αν κάτσει έτσι και πάει εκεί, δεν θα μάθει καλύτερα Αγγλικά απ' ότι αν μάθαινε στην Ελλάδα;\nΗ Revekka αυτή τη στιγμή δεν είναι συνδεδεμένη. Είναι 36 ετών , Καθηγητής Πανεπιστημίου και μας γράφει απο Αθήνα (Αττική). Έχει γράψει 13,520 μηνύματα.\n3 Νοεμβρίου 2018, 07:58\nΕξαρτάται τί θα κάνει στην Αγγλία..Γιατί μπορεί να τα φέρει έτσι η τύχη που δεν θα συναναστραφεί με κανέναν Άγγλο...\n3 Νοεμβρίου 2018, 09:28\nΠροφανώς δεν αναφέρομαι σε τέτοια περίπτωση\n3 Νοεμβρίου 2018, 23:04\nΗ γλώσσα μαθαίνεται στην τάξη, όχι στον δρόμο. Επίσης το ότι ζει στην Αγγλία, δεν σημαίνει απαραίτητα ότι θα συναναστραφεί 1) Άγγλους, 2) Άγγλους που μιλάνε σωστά αγγλικά, 3) Άγγλους που μιλάνε σωστά αγγλικά και θα κάνουν τον κόπο να τον διορθώνουν όταν κάνει λάθη ώστε να μπορέσει να τα συνειδητοποιήσει και να τα διορθώσει.\nΠοιο πτυχίο πιστεύετε είναι καλό και πιο εύκολο για C2;\nΠοια η γνώμη σας για το language cert;\nΟ Δημήτρης αυτή τη στιγμή είναι συνδεδεμένος. Είναι 19 ετών και Φοιτητής του τμήματος Πληροφορικής Ο.Π.Α. (Αθήνα) . Έχει γράψει 402 μηνύματα.\n19 Οκτωβρίου 2019, 14:46\nLanguage cert δεν ξέρω , το Michigan Proficiency είναι ότι πρέπει και από πλευρά δυσκολίας και από αναγνώριση.\n19 Οκτωβρίου 2019, 14:49\nΤο language cert αν δεν κάνω λάθος είναι το πρώην city and guilds.\nΤο Michigan proficiency έχει πολλαπλής;\nΗ Παρασκευή αυτή τη στιγμή δεν είναι συνδεδεμένη. Μας\tγράφει απο Θεσσαλονίκη (Θεσσαλονίκη). Έχει γράψει 55 μηνύματα.\n19 Οκτωβρίου 2019, 15:05\nΘα πω την εμπειρία μου. Χροοονια το παλευα με τα αγγλικά.. Δεν το χα καθολου αλλά και δεν έδωσα και την κατάλληλη βάση που έπρεπε. Όλα αυτά στο γυμνάσιο τώρα.\nΣτο πρώτο έτος του πανεπιστημίου κατάλαβα ότι δε γίνεται να μην μπορώ να επικοινωνήσω, να γράψω κτλ.. Αν και στο σχολείο, έστω και σε αυτά τα απλά που κάναμε είχα ένα επίπεδο.. Τα πήγαινα καλά.. Καταλαβαινα πχ αν κάποιος μιλούσε κτλ..\nΆρχισα μόνη μου να διαβάζω άρθρα, περιοδικά, βιβλία, να βλέπω ταινίες.. Διάβαζα λεξιλόγιο..\nΠρος τα τέλη της σχολής κατάλαβα ότι χρειάζομαι μια πιστοποίηση κάτι τέλος πάντων για μεταπτυχιακό.\nΠήγα σε 3μηνο πρόγραμμα για bulats.\nΜου έβαλαν αρχικά κάτι τεστ για να δουν το επίπεδο μου με listening, reading Τα πάντα.. Τα πήγα καλά και μου λέει μην επιδιώκεις μόνο lower προσπάθησε και για proficiency.\nΗ αλήθεια είναι ότι δεν ήθελα. Τελικά πήρα το proficiency έστω και έτσι..\nΣυνεχίζω να το εξασκω μόνη μ και τώρα που θα τα βρω μπροστά μ στο μεταπτυχιακό ακόμα καλύτερα..\nΔεν ξέρω ποιο χαρτί είναι καλό αυτό που ξέρω είναι να μην το αφήσεις. Προσπάθησε και κάθε μέρα άμα μπορείς να έρχεσαι σε επαφή με κάτι π σχετίζεται με αγγλικά.. Μια εφημερίδα πχ..\n19 Οκτωβρίου 2019, 15:42\nΝαι, δίκιο έχεις σε αυτό. Απλώς επαγγελματικά λέω μήπως γενικά οι επιχειρήσεις έχουν μια προτίμηση σε κάποιο πτυχίο proficiency.\n19 Οκτωβρίου 2019, 15:50\nόχι δεν έχουν κάποια προτίμηση σε κάποιο αρκεί να έχεις ένα C2.\nOk, σε ευχαριστώ πολύ.\n23 Οκτωβρίου 2019, 08:23\nΔεν είναι αλήθεια αυτό. Με τόσα δευτεροκλασάτα C2 στην αγορά, οι επιχειρήσεις έχουν αρχίσει να ζητάνε ακόμα και Cambridge. Μου έχουν τύχει δύο μαθητές στο φροντιστήριο τον περασμένο χρόνο που ήθελαν CPE για αυτό το λόγο.\nΠάντως πιο πιθανό από το να σου ζητήσουν συγκεκριμένο Proficiency είναι να τσεκάρουν τα αγγλικά σου πριν καν σε προσλάβουν, ακόμα και σε τηλεφωνική συνέντευξη. Σε ρωτάνε αν ξέρεις αγγλικά, και εφόσον πεις ναι, σου λένε: ΟΚ then, let's continue this conversation in English.\nΓενικά όσοι είσαστε κάτω των 25, να έχετε υπόψιν πως οι προσδοκίες τόσο όσον αφορά την ικανότητα χρήσης των αγγλικών όσο και το είδος της πιστοποίησης σύντομα θα γίνουν υψηλότερες. Τα πολλά και φιλικά πιστοποιητικά που αναγνωρίζει ο ΑΣΕΠ δεν θα αντέξουν την αναγνώριση στην αγορά εργασίας. Ήδη φαίνονται οι πρώτες αλλαγές. Πανεπιστημιακά τμήματα που έδιναν απαλλαγή από τα αγγλικά στους φοιτητές τους αν είχαν Proficiency, δεν το κάνουν πια, δημόσιες υπηρεσίες που δέχονταν όλα τα Lower και Proficiency του ΑΣΕΠ, τώρα ζητάνε συγκεκριμένα πιστοποιητικά (Cambridge ή Michigan), το ίδιο και πολλά κέντρα ελευθέρων σπουδών / κολλέγια κλπ (Cambridge, Michigan, IELTS, PTE Academic).\n23 Οκτωβρίου 2019, 11:58\nΠοια είναι η άποψή σας για το C2 του ESB;\nΗ ioannabn αυτή τη στιγμή δεν είναι συνδεδεμένη. Έχει γράψει 3 μηνύματα.\n25 Οκτωβρίου 2019, 23:02\nΗ ioannabn έγραψε:\nΤώρα τον Οκτώβριο ξεκίνησα μαθήματα αγγλικών για επίπεδο C2. Τι γνώμες έχετε για LRN?? Σκεφτόμουν να το δώσω τώρα τον γενάρη. Τι αναγνώριση έχει?\nΟ yozerehs αυτή τη στιγμή δεν είναι συνδεδεμένος. Έχει γράψει 2,029 μηνύματα.\n26 Οκτωβρίου 2019, 01:38\nΑν το θες για το Δημόσιο, είναι μια χαρά. Από εκεί και πέρα, δεδομένου ότι είναι ένα πιστοποιητικό αρκετά βατό, δεν νομίζω να χαίρει ιδιαίτερης εκτίμησης.


Διαφορά μεταξύ των αναθεωρήσεων του "Οικουμενισμός" - OrthodoxWiki\nΔιαφορά μεταξύ των αναθεωρήσεων του "Οικουμενισμός"\nΑναθεώρηση της 17:43, 27 Φεβρουαρίου 2008 (προβολή κώδικα)\nΑναθεώρηση της 23:53, 11 Μαρτίου 2008 (προβολή κώδικα)\n'''Οικουμενισμός''' αποκαλείται η παγκόσμια κίνηση η οποία κηρύττει «''τον δογματικόν και θρησκευτικόν συγκρητισμόν και τείνουσα εις εν είδος πανθρησκείας δια της εξισώσεως των χριστιανικών ομολογιών και θρησκειών''»<ref>Αρχιμ. Σπυρίδωνος Μπιλάλη, «Ορθοδοξία και Παπισμός», Τομ. Α' σελίς 377, Αθήναι 1969</ref>. Ο οικουμενισμός επίσης αποκαλείται και ''συγκρητισμός'', ενώ κατά την ορθόδοξη εκκλησία αποτελεί [[αίρεση]]. Στόχος της κίνησης αυτής καθίσταται η ενότητα του διαιρεμένου χριστιανικού κόσμου (''Ορθοδόξων'', ''Ρωμαιοκαθολικών'', ''Προτεσταντών'', κ.ά.).\nΟ Οικουμενισμός είναι μια κίνηση, που διακηρύσσει ότι έχει ως σκοπό την ενότητα του διαιρεμένου χριστιανικού κόσμου (Ορθοδόξων, Παπικών, Προτεσταντών, κ.ά.). Η ιδέα της ενότητος συγκινεί κάθε ευαίσθητη χριστιανική ψυχή και ανταποκρίνεται στους μύχιους πόθους της. Την ιδέα αυτή οικειοποιείται και ο Οικουμενισμός. Αλλά το ενωτικό του όραμα, όραμα κατεξοχήν πνευματικό, το στηρίζει κυρίως πάνω στις ανθρώπινες προσπάθειες και όχι στην ενέργεια του Αγίου Πνεύματος. Μόνο το Άγιο Πνεύμα μπορεί, όταν συναντήσει την ανθρώπινη μετάνοια και ταπείνωση, να κάνει αυτό το όραμα πραγματικότητα. Η ποθητή ενότητα, αν και όταν συμβεί, δεν θα είναι παρά ένα θαύμα του Θεού.\nΟι ρίζες του Οικουμενισμού πρέπει ν’ αναζητηθούν στον προτεσταντικό χώρο, στα μέσα του 19ου αι. Τότε κάποιες χριστιανικές Ομολογίες, βλέποντας τον κόσμο να φεύγει από κοντά τους λόγω της αυξανόμενης θρησκευτικής αδιαφορίας και των οργανωμένων αντιθρησκευτικών κινημάτων, αναγκάστηκαν σε μια συσπείρωση και συνεργασία.\nΑυτή η ενωτική δραστηριότητά τους έλαβε οργανωμένη πλέον μορφή, ως Οικουμενική Κίνηση, τον 20ό αι.. και κυρίως το 1948, με την ίδρυση στο Άμστερνταμ της Ολλανδίας του Παγκοσμίου Συμβουλίου των Εκκλησιών (Π.Σ.Ε.), που εδρεύει στη Γενεύη.\n*
<references />
\nΘα πρέπει, βέβαια, να σημειωθεί ότι το Π.Σ.Ε. δεν θα μπορούσε ποτέ να πάρει ‘’οικουμενικό’’ χαρακτήρα, αλλά θα παρέμενε απλά μια ενδοπροτεσταντική υπόθεση, αν δεν συμμετείχαν και κάποιες τοπικές Ορθόδοξες Εκκλησίες. Οι Ρωμαιοκαθολικοί αρνήθηκαν να συμμετάσχουν. Αργότερα όμως, χωρίς να ενταχθούν στο Π.Σ.Ε., μπήκαν κι αυτοί στην Οικουμενική Κίνηση. Με σχετικό διάταγμα της Β’ Βατικανής Συνόδου (1964), εγκαινίασαν έναν δικό τους Οικουμενισμό που στοχεύει στην ένωση όλων των Χριστιανών κάτω από την παπική εξουσία.\n* «''Ο Οικουμενισμός''», Εκδόσεις Ιεράς Μονής Παρακλήτου, Ωρωπός Αττικής, 2004.\nΒιβλιάριο δωρεάν διανομής: "Ο Οικουμενισμός" Ιερά Μονή Παρακλήτου. Ωρωπός Αττικής 2004.\nΑναθεώρηση της 23:53, 11 Μαρτίου 2008\nΟικουμενισμός αποκαλείται η παγκόσμια κίνηση η οποία κηρύττει «τον δογματικόν και θρησκευτικόν συγκρητισμόν και τείνουσα εις εν είδος πανθρησκείας δια της εξισώσεως των χριστιανικών ομολογιών και θρησκειών». Ο οικουμενισμός επίσης αποκαλείται και συγκρητισμός, ενώ κατά την ορθόδοξη εκκλησία αποτελεί αίρεση. Στόχος της κίνησης αυτής καθίσταται η ενότητα του διαιρεμένου χριστιανικού κόσμου (Ορθοδόξων, Ρωμαιοκαθολικών, Προτεσταντών, κ.ά.).\n↑ Αρχιμ. Σπυρίδωνος Μπιλάλη, «Ορθοδοξία και Παπισμός», Τομ. Α' σελίς 377, Αθήναι 1969\n«Ο Οικουμενισμός», Εκδόσεις Ιεράς Μονής Παρακλήτου, Ωρωπός Αττικής, 2004.\nΑνακτήθηκε από «https://el.orthodoxwiki.org/index.php?title=Οικουμενισμός&oldid=3664»


Fashion for Relief: Η επίδειξη μόδας που έγινε στις Κάννες για καλό σκοπό\nΗΟΜΕ Fashion Fashion for Relief: Η επιδειξη μοδας που εγινε στις Καννες για καλο σκοπο\n14.05.2018 | 21:00\t by Ιωαννα Κουρου\nΤο “Fashion for Relief” είναι μια φιλανθρωπική οργάνωση που ιδρύθηκε το 2005, χαρακτηρίζεται από διάφορες περιβαλλοντικές και ανθρωπιστικές ευαισθησίες και διοργανώνει εκδηλώσεις σε συνεργασία με τον μη κερδοσκοπικό οργανισμό CARE, που εδρεύει στο Λονδίνο. Η συγκεκριμένη οργάνωση “ενισχύει” τις διεθνείς φιλανθρωπικές οργανώσεις με την παροχή βοήθειας σε ανθρώπους που έρχονται αντιμέτωποι με την κρίση σε διάφορες χώρες.\nΗ εκπρόσωπος αυτής της οργάνωσης είναι η Naomi Campbell, η οποία καλεί άτομα υψηλού προφίλ από τη βιομηχανία της μόδας, του κινηματογράφου, της μουσικής και τηλεόρασης να συμμετάσχουν στο show. Η επίδειξη μόδας γίνεται στις Κάννες, και για ακόμα μια χρονιά είχαμε την τιμή να δούμε το εντυπωσιακό catwalk.\nΑνάμεσα στα διάσημα μοντέλα που ξεχωρίσαμε στο catwalk, ήταν η εκπρόσωπος του “Fashion for Relief”, Naomi Campbell, η Bella Hadid, η Winnie Harlow, η Sara Sampaio και η Natalia Vodianova.\nΟι σχεδιαστές που “δάνεισαν” τις δημιουργίες τους για αυτό το show είναι οι Dolce & Gabbana, Versace, Chanel και πολλοί ακόμα.


Voucher 200 ευρώ για τάμπλετ, λάπτοπ: Πληροφορίες για τη διαδικασία συμμετοχής - argolidatv.gr\nΣύμφωνα με τον υφυπουργό Οικονομικών κ. Σκυλακάκη με την τροπολογία αυτή θα δίνεται η δυνατότητα να ξεκινήσει η πρόωρη απορρόφηση των πόρων του Ταμείου Ανάκαμψης μέσω του εθνικού προγράμματος, ώστε να προκηρυχθεί το πρόγραμμα για την επιδότηση της ψηφιακής εκπαίδευσης που θα χορηγεί το voucher ύψους 200 ευρώ για αγορά υπολογιστών, ταμπλετ και λαπτοπ.\n«Τις επόμενες ημέρες θα καταθέσουμε μια τροπολογία με την οποία θα θέσουμε τη βάση για να ξεκινήσει η πρόωρη απορρόφηση των πόρων του Ταμείου Ανάκαμψης μέσω του εθνικού προγράμματος, μέσω δικών μας δηλαδή δαπανών που θα ρισκάρουμε ότι θα τις πάρουμε πίσω από το Ταμείο. Αυτά τα προγράμματα είναι είτε ώριμες επενδύσεις που πρέπει να προχωρήσει η προκήρυξη τους γιατί αλλιώς θα έχουμε καθυστερήσεις, είτε προγράμματα, όπως είναι το εξοικονομώ, όπως είναι το voucher στην ψηφιακή εκπαίδευση. Έχουμε μια σειρά από επενδύσεις και προγράμματα που θα ξεκινήσουν νωρίτερα και ελπίζω αυτό να δώσει μια ενδυνάμωση στην ανάκαμψη της οικονομίας που την έχουμε πάρα πολύ ανάγκη. Θα απελευθερώσουμε τουλάχιστον 2 με 2,5 δις επενδύσεις και προγράμματα πριν φτάσει η ώρα της πρώτης πληρωμής που θα είναι περίπου αντιστοίχου ύψους», σημείωσε ο υφυπουργός Οικονομικών κ. Σκυλακάκης γνωστοποιόντας ουσιαστικά ότι με την τροπολογία αυτή θα ανάψει το πράσινο φως για την προκήρυξη του προγράμματος για τα voucher των 200 ευρώ για αγορά υπολογιστών, ταμπλετ και λαπτοπ με συγκεκριμένα κριτήρια.\nΣτους δικαιούχους, θα ανήκουν και όσοι δικαιούνται να λάβουν το επίδομα οικογενειακού επιδόματος του ΟΠΕΚΑ, αλλά αντ΄ αυτού έχουν επιλέξει να λαμβάνουν το αντίστοιχο επίδομα της Πρόνοιας. Βάσει των στοιχείων που έχει δώσει το υπουργείο Παιδείας, το εκτιμώμενο πλήθος των δικαιούχων ανέρχεται σε περίπου 325.000 οικογένειες με 560.000 παιδιά και νέους ηλικίας από 4 έως 24 ετών.


Η Γιούβε το ρεκόρ, η Μίλαν τη χρονιά - Novasports.gr\nΟι δύο αντίπαλοι του αποψινού τελικού της Ρώμης έχουν διαφορετικούς στόχους κι αφετηρία. Οι bianconeri στο δρόμο για το τέταρτο σερί νταμπλ, αναζητούν πειστική νίκη για να βάλουν «σιγαστήρα» στα μόνιμα παράπονα για διαιτητική εύνοια κι οι rossoneri ένα τρόπαιο που θα σώσει τη σεζόν τους.\nLa doppietta. Ιταλιστί το νταμπλ, scudetto και coppa μαζί. Η Γιουβέντους βρίσκεται στα πρόθυρα ενός ακόμη. Του τέταρτου διαδοχικού! Για κάποιους είναι βαρετό. Αποδεικνύει την έλλειψη ποδοσφαιρικού ανταγωνισμού στη γείτονα χώρα. Κι όμως, η απουσία έτερου διεκδικητή, ικανού να αμφισβητήσει τα κεκτημένα του βασιλιά, δεν τον εφησύχασε. Τουναντίον. Ο αυτοκράτορας ενίσχυσε τη στρατιά του, διασφάλισε την περίμετρο, δημιούργησε περισσότερα αναχώματα, υποστήριξε την πύλη του ούτως ώστε ο πολιορκητικός κριός του…εχθρού (Νάπολι, Ρόμα) να αποχωρεί μονίμως άπραγος και ηττημένος. Οι δύο τελικοί του Champions League το ’15 και το ’17 το αποδεικνύουν περίτρανα.\nΤέσσερα χρόνια στο κόκκινο!\nΕάν πάρουμε χαρτί και μολύβι, το επίτευγμα της vecchia signora είναι αξιοθαύμαστο. Επί των ημερών Αλέγκρι –από το καλοκαίρι του ’14 και μετά- η Γιούβε απέχει 8 ματς από τo maximum των αγώνων που μπορεί να δώσει ένας ευρωπαϊκός σύλλογος, εάν αφαιρέσουμε το ευρωπαϊκό Super Cup και το Παγκόσμιο Συλλόγων. Εντός των τειχών έχει το απόλυτο. Εκτός αυτών, διπλή παρουσία σε τελικό, το ’16 η Μπάγερν τη φρέναρε στους «16» και φέτος η Ρεάλ στα προημιτελικά. Εδώ και τέσσερα χρόνια, ο «Μαξ» βλέπει την ομάδα του ενεργή σε τρία ταμπλό. Ο αποψινός τελικός έρχεται σε ένα σημείο, στο οποίο η Γιουβέντους φτάνει ιδρωμένη, με το τελευταίο μόριο οξυγόνου στην κορυφή. Λίγο έλειψε το ορειβατικό σκοινί της να μην κρατήσει. Κάτι η ποιότητά της, ο πάγκος της, η τεχνογνωσία της κορυφής, κάτι η απειρία της Νάπολι, κάτι και τα παραδοσιακά διαιτητικά δωράκια, την βρίσκουν αρχές Μαΐου στη γνώριμη θέση της.\nΤο παράδειγμα του Μαρτίου\nΌταν τον περασμένο Νοέμβριο οι ιθύνοντες της Μίλαν αντικατέστησαν τον Μοντέλα με τον Γκατούζο, όλοι περίμεναν από τον «Ρίνο» να παρουσιάσει μια ομάδα με πάθος και δύναμη. Κάτι που συνέβη. Όμως δεν ήταν μόνο αυτό. Στις νίκες με τη Σαμπντόρια και τη Ρόμα, οι Μιλανέζοι είχαν στυλ και κλάση. Ο Γκατούζο βρήκε την 11αδα του, τις σταθερές του. Συν τοις άλλοις «συνάντησε» και τον Τσαλχάνογλου. «Είναι ένα άτυπο δεκάρι» δήλωσε ο Γκατούζο μετά το 4-1 με τη Βερόνα το περασμένο Σάββατο. Εναγωνίως οι φίλοι της Μίλαν ψάχνουν ένα δεκάρι για να τους ομορφύνει το παιχνίδι. Άτυπο, μη άτυπο, από τους παρόντες μόνο ο άλλοτε παίκτης της Λεβερκούζεν μπορεί να αναλάβει το ρόλο. Αρκεί να μην χάνεται σε μεγάλα διαστήματα του ματς. Τη φανέλα με το 10 πάντως, εκείνος την έχει. Η πιο πρόσφατη σύγκρουση των δύο ομάδων έγινε στο Τορίνο την τελευταία ημέρα του Μαρτίου και δείχνει το δρόμο στον Γκατούζο. Μετά την ισοφάριση από τον Μπονούτσι, η Μίλαν είχε ευκαιρίες για να πάρει κεφάλι στο σκορ. Τις απώλεσε. Ο Αλέγκρι γύρισε στον πάγκο του και βρήκε χρυσάφι: Ντόουγκλας Κόστα και Κουαδράδο άλλαξαν τη φυσιογνωμία του ματς.\nΜισή ευκαιρία ισούται με γκολ…\nΩς γνωστόν, τα τελευταία χρόνια οι στατιστικολόγοι βρήκαν ένα νέο λατρεμένο αριθμητικό μέγεθος: expected goals, ήτοι οι πιθανότητες που έχει κάθε τελική προσπάθεια για να καταλήξει η μπάλα στα δίχτυα, λαμβάνοντας υπόψιν παραμέτρους, όπως η απόσταση, ο τρόπος εκτέλεσης κ.α. Πριν από το σαββατιάτικο ματς με τη Μπολόνια, η Γιουβέντους είχε πετύχει 81 γκολ στη Serie A. Το xG της έδινε 51. Δεν υπάρχει άλλη τέτοια επίδοση στα πέντε μεγάλα πρωταθλήματα την τρέχουσα σεζόν. Killers. Οι rossoneri ξέρουν πως πίσω από την κατάκτηση του Κυπέλλου, κρύβεται κι ένα εισιτήριο για τους ομίλους του Europa League. Ειδάλλως, θα αναγκαστούν να δώσουν μάχη με Αταλάντα και Φιορεντίνα στα δύο εναπομείναντα ματς του πρωταθλήματος. Ο Γκατούζο γνωρίζει τι τον περιμένει. «Όταν έπαιζα κόντρα στη Γιουβέντους, αισθανόμουν πως πρόκειται για μια ομάδα με φοβερή νοοτροπία. Έμπαιναν με το μαχαίρι στα δόντια. Ανέκαθεν με εντυπωσίαζε η πειθαρχία της, η αίσθηση της ομαδικότητας» δήλωσε μεταξύ άλλων στη συνέντευξη Τύπου της Τρίτης, για να συμπληρώσει: «Για εμάς αυτός τελικός είναι κάτι σαν Παγκόσμιο Κύπελλο». Στις αρχές Απριλίου επέκτεινε το συμβόλαιό του έως το 2021. Τα συμβόλαια όμως –παντού και δη στην Ιταλία- είναι για να σπάνε. Οι τίτλοι μένουν. Ειδικά για μια ομάδα που έχει να πάρει πρωτάθλημα από το ’11 και Κύπελλο από το ’03.


Δευτέρα, 15 Ιανουαρίου 2018 20:59\nΤο 2018 μπαίνει με ένα σημαντικό πλήγμα για την εναλλακτική σκηνή. Μια από τις πιο ξεχωριστές παρουσίες του χώρου της indie pop/rock με φανατικούς φίλους στην Ελλάδα, η τραγουδίστρια των Cranberries Dolores O’ Riordan, έφυγε από τη ζωή από άγνωστα μέχρι στιγμής αίτια μόλις στα 46 της χρόνια. Ο εκπρόσωπός της ενημέρωσε ότι η Dolores πέθανε ξαφνικά, ενώ βρισκόταν στο Λονδίνο για μια σύντομη ηχογράφηση.\nΗ Dolores ήταν ηγέτις, συνθέτης και τραγουδίστρια των Cranberries από το Limerick της Ιρλανδίας που υπήρξαν ένα από τα σημαντικότερα σχήματα της εναλλακτικής σκηνής της δεκαετίας του ’90. Ξεκίνησαν με ένα εξαιρετικό άλμπουμ, το Everybody Else Is Doing It, So Why Can't We? (1993), το οποίο τους χάρισε παγκόσμια φήμη, χάρη σε hits όπως το Linger, ή το Dreams. Ακόμη μεγαλύτερη ήταν η εμπορική επιτυχία του δεύτερου άλμπουμ No Need to Argue (1994) που περιείχε το (χειρότερο, ίσως, single της καριέρας τους) Zombie που έγινε τεράστιο hit, καθώς και τα Ode to My Family, I Can’t Be With You, Ridiculous Thoughts και Dreaming my Dreams. Μέχρι το 2001 οι Cranberries κυκλοφόρησαν άλλους τρεις δίσκους (To the Faithfully Departed, Bury the Hatchet και Wake Up and Smell the Coffee) που δεν γνώρισαν την ίδια επιτυχία, είχαν όμως τις στιγμές τους, όπως τα Free to Decide, Animal Instinct, Promises και When You’re Gone. Στη συνέχεια ακολούθησε μια μεγάλη περίοδο αποχής της μπάντας, με την Dolores να κυκλοφορεί δύο solo albums, τα Are You Listening? (2007) και No Baggage (2009). Οι Cranberries επανήλθαν δισκογραφικά το 2012 με το Roses και μόλις πέρσι κυκλοφόρησαν τη συλλογή Something Else που περιέχει δέκα παλιά κομμάτια παιγμένα unplugged, ή ορχηστρικά και τρία νέα, ακυκλοφόρητα. Επίσης, η Dolores O’ Riordan συνεργάστηκε με τον μπασίστα των Smiths Andy Rourke και τον Ole Karetsky στο σχήμα D.A.R.K. με το οποίο κυκλοφόρησε το άλμπουμ Science Agrees το 2016.\nΕίχε κερδίσει το ευρωπαϊκό βραβείο EBBA - European Border Breakers Awards (2008). Το 2006 συμπεριελήφθη στη λίστα με τις πλουσιότερες γυναίκες της Ιρλανδίας. Φανατική καθολική, είχε χαρακτηρίσει ως μια από τις σημαντικότερες στιγμές της ζωής της τη γνωριμία με τον Πάπα Ιωάννη Παύλο Β’ και είχε κάνει συναυλίες στο Βατικανό σε αρκετές περιπτώσεις. Ήταν παντρεμένη μέχρι το 2014 με τον tour manager των Duran Duran Don Burton και είχαν δύο παιδιά.\nΗ Dolores ήταν μια αυθεντική εκπρόσωπος της ιρλανδικής κουλτούρας. Στο ηχόχρωμα της ξεχωριστής φωνής της (για μένα θα είναι πάντοτε η μακρινή ξαδέλφη του Morrissey ως crooner) καθρεφτιζόταν ο ενθουσιασμός, ο λυρισμός, η απόγνωση, η ορμή ενός λαού που πάντοτε ταλαντεύεται ανάμεσα στην έμφυτη επαναστατικότητα και τον συντηρητικό καθολικισμό. Τέκνο της σύγκρουσης αυτής ήταν και οι Cranberries της Dolores που άφησαν ένα σημαντικό ίχνος στη σύγχρονη εναλλακτική σκηνή.\n“ I have decided to leave you forever\nAnd the daffodils look lovely today”\nDaffodil Lament, 1994\n(Η φωτογραφία στην αρχή του κειμένου είναι του Μιχάλη Κουρή, από τη συναυλία της Dolores O'Riordan στο Θέατρο του Λυκαβηττού στις 23/6/2007)\nMore in this category: « THINK PUNK: Ένας αποχαιρετισμός στον μοναδικό Mark. E. Smith\tΟ Noel Gallagher επιτέλους βάζει τον αδερφό του Liam στη θέση του »


InTownPost-Πρόταση για διάβασμα: «Άδειασε το Ποτήρι σου», του Γιόνγκ Κανγκ Τσαν (Yong Kang Chan)\nΤιμή: € 16,93\nΕξακολουθείτε να νιώθετε ανάξιοι και ανεπαρκείς παρά τις προσπάθειες που έχετε κάνει για να αλλάξετε; Κανονικά, θα έπρεπε να είμαστε ευτυχισμένοι. Έχουμε όλα όσα χρειαζόμαστε: μια καλή δουλειά, ένα σταθερό εισόδημα και υπέροχους φίλους. Επίσης, πιστεύουμε ότι έχουμε ξεπεράσει τα προβλήματα που σχετίζονται με τη χαμηλή αυτοεκτίμησή μας. Παρ’ όλ’ αυτά, βαθιά μέσα μας δεν έχει αλλάξει τίποτα: εξακολουθούμε να νιώθουμε κατώτεροι από τους άλλους. Για ποιο λόγο;\nΓια ποιο λόγο δεν αγαπάμε τον εαυτό μας; Η απάντηση είναι ότι προσπαθούμε να λύσουμε το λάθος πρόβλημα. Πιστεύουμε ότι αν ήμασταν πιο επιτυχημένοι και είχαμε μεγαλύτερη αυτοπεποίθηση, θα νιώθαμε καλά με τον εαυτό μας. Ωστόσο, η χαμηλή αυτοπεποίθηση είναι πρόβλημα αντίληψης. Μπορεί να είστε υγιείς, όμορφοι ή να σας συμπαθούν οι άλλοι, αλλά να μη νιώθετε καλά με τον εαυτό σας. Σκοπός αυτού του βιβλίου, στο οποίο το ποτήρι χρησιμοποιείται σε αναλογία με τον νου, είναι να σας βοηθήσει να επανασυνδεθείτε με τον πνευματικό εαυτό σας.\nΟ Γιόνγκ Κανγκ Τσαν (Yong Kang Chan), που είναι γνωστός ως Nerdy Creator, είναι blogger, δάσκαλος της ενσυνείδησης και παραδίδει ιδιαίτερα μαθήματα. Καθώς ως παιδί είχε χαμηλή αυτοεκτίμηση, έχει διαβάσει πολλά βιβλία για την προσωπική βελτίωση, την ψυχολογία και την πνευματικότητα. Ζει στη Σινγκαπούρη και παραδίδει μαθήματα μαθηματικών και λογιστικής. Στον ιστότοπό του αναρτά κείμενα για την αυτοεκτίμηση και την ενσυνείδηση προκειμένου να βοηθά ανθρώπους εσωστρεφείς και με χαμηλή αυτοεκτίμηση.\nΠρόταση για διάβασμα: «Ακατοίκητη Γη: Μια Ιστορία ...\nΠρόταση για διάβασμα «Θέα Ακρόπολη», της Λουκίας Δ...


Η ΙΣΤΟΡΙΑ ΤΩΝ ΛΕΞΕΩΝ (VI) | WE THE ECOUMENISTS exontes zilon FOR AN OECOUMENIC POLIS\n← Ten Best and Worst Foods for Health and Longevity\nDORIC HELLENIC DIALECT →\n(ΣΥΝΕΧΕΙΑ ΑΠΟ 16/07/13)\nA)Την ξέρεις την φράση;…\nΟι μικρές ιστορίες οι οποίες δημιούργησαν τις φράσεις και παρέμειναν απο στόμα σε στόμα μέχρι και τις μέρες μας χρονολογούνται απο τα Βυζαντινά χρόνια και έπειτα. Πραγματικά προκαλεί μεγάλο ενδιαφέρον η ιστορική αυτη αναδρομή…\n«Κάνει την πάπια» Παπίας ή Πάπιας στο Βυζάντιο ήταν ο τίτλος κάθε κλειδοκράτορα του παλατιού. Ο Πάπιας επι αυτοκρατορίας του Βασιλείου του Β’ ήταν ύπουλος, συκοφάντης και διπρόσωπος. Μαάλιστα όταν τον ρωτούσε κάποιος γιατί τον συκοφαντεί στον αυτοκράτορα, έκανε τον ανήξερο και έλεγε ότι είχε τα καλύτερα αισθήματα για αυτόν. έτσι στο Βυζάντιο για ανάλογες συμπεριφορές έλεγαν ότι: “Ποιείς τον Πάπια…” που σήμερα αν και λέγεται παραλλαγμένο εννοεί το ίδιο.\n«Μιλάει «Αλά Μπουρνέζικα» Τα μπουρνέζικα είναι γλώσσα φυλής της Σούδας, η οποία ήταν στην Ελλάδα μαζί με Τούρκικα στρατεύματα και φυσικά επειδή κανείς Έλληνας δεν τους καταλάβαινε, γι’ αυτό προέκυψε η φράση. Το Αλα Μπουρνέζικα είναι δύο λέξεις και όχι μία κάτι σαν το Αλά Γαλλικά.\n«Να μένει το βύσσινο» Όταν το ρουσφέτι που ζήτησε κάποιος ψηφοφόρος από πολιτικό παράγοντα, δεν φαινόταν ότι θα γίνει αποδεχτό, φώναξε στο γκαρσόνι που προηγουμένώς είχε παραγγείλει ένα γλυκό βύσσινο για να τον κεράσει και για να πετύχει το σκοπό το: “Να μένει το βύσσινο” γιατί… αυτό του έλειπε να τον κεράσει και από πάνω.\n«Του κόλλησε τη ρετσινιά» Στην Πελοπόννησο “ρετσινιά” λέγεται το κομμάτι από δέρμα γίδας που αλείφεται με ρετσίνι δημιουργώντας ένα αυτοσχέδιο θεραπευτικό τσιρότο, που φυσικά δεν ξεκολλούσε εύκολα όπως… οι προκαταλήψεις για άνθρωπο που είχε κατηγορηθεί για κάτι.\n«Κρύβε λόγια» Για να γίνει κάποιος μέλος της Φιλικής Εταιρίας, οι προϋποθέσεις και οι επιλογές ήταν αυστηρές όπως επίσης και οι συνωμοτικοί κανόνες που τηρούνταν. Όταν τελικά μετά από τις δοκιμασίες γινόταν αποδεκτό ένα μέλος, η διαταγή που του έδιναν ήταν ρητή: “Κρύβε λόγια”, τονίζοντας για τελευταία φορά πως έπρεπε να εξασφαλιστεί η απόλυτη εχεμύθεια.\n«Έχουμε… δουλειές με φούντες» Όπως τα καπέλα του γαλλικού ναυτικού που έχουν κόκκινες φούντες, έτσι συζητήθηκε να αποκτήσουν και τα καπέλα του ελληνικού ναυτικού. Έγιναν αμέτρητες συσκέψεις για να αποφασιστεί τελικά ότι.. δε θα τις έβαζαν. Έτσι όσοι αξιωματικοί συμμετείχαν στις συσκέψεις, έλεγαν αστειευόμενοι μεταξύ τους ότι ήταν απασχολημένοι γιατί είχαν “δουλειές με φούντες”.\n«Τον κόλλησε στον τοίχο» Κάποτε, στον καιρό του Ρωμανού του Διογένη, ένας από τους στρατηγούς του, ο Ιωάννης Δημαράς, βγήκε μια νύχτα στους δρόμους του Βυζαντίου μαζί με τη συντροφιά του και όσους διαβάτες έβλεπε μπροστά του, τους έπιανε μαζί με την παρέα του και τους κολλούσε στον τοίχο μ’ ένα είδος ρετσινιού και πίσσας, που υπήρχαν σε κάθε γωνιά, για να φωτίζονται οι δρόμοι.\n«Του μπήκαν ψύλλοι στ’ αφτιά» Οι Βυζαντινοί ήταν άφθαστοι να εφευρίσκουν πρωτότυπες τιμωρίες. Όταν έπιαναν κάποιον να κρυφακούει, του έριχναν ζεματιστό λάδι στ’ αφτιά και τον κούφαιναν. Για τους «ωτακουστές» -όπως τους έλεγαν τότε αυτούς- ο αυτοκράτορας Ιουλιανός αισθανόταν φοβερή απέχθεια. Μπορούσε να συγχωρέσει έναν προδότη, αλλ’ ένα «ωτακουστή» ποτέ. Ο ίδιος έγραψε έναν ειδικό νόμο γι’ αυτούς, ζητώντας να τιμωρούνται με μαρτυρικό θάνατο. Μα όταν τον έστειλε στη Σύγκλητο, για να τον εγκρίνει, εκείνη τον απέρριψε, γιατί θεώρησε ότι το αμάρτημα του «ωτακουστή» δεν ήταν και τόσο μεγάλο.\nΕίπαν δηλαδή -οι Συγκλητικοί- ότι η περιέργεια είναι φυσική στον άνθρωπο και ότι αυτός που κρυφακούει, είναι, απλώς, περίεργος. Μπορεί να κάνει την κακή αυτή πράξη, αλλά χωρίς να το θέλει. Έτσι βρήκαν την ευκαιρία να καταργήσουν και το καυτό λάδι και ζήτησαν να τους επιβάλλεται μικρότερη ποινή. Ο Ιουλιανός θύμωσε, μα παραδέχτηκε να αλλάξουν το σύστημα της τιμωρίας με κάτι άλλο που, ενώ στην αρχή φάνηκε αστείο, όταν μπήκε σε εφαρμογή, αποδείχθηκε πως ήταν αφάνταστα τρομερό. Έβαζαν δηλαδή στ’ αφτιά του ωτακουστή… ψύλλους! Τα ενοχλητικά ζωύφια, έμπαιναν βαθιά στο λαβύρινθο του αφτιού κι άρχιζαν να χοροπηδούν, προσπαθώντας να βρουν την έξοδο. Φυσικά, ο δυστυχισμένος που δοκίμαζε αυτή την τιμωρία, έφτανε πολλές φορές να τρελαθεί. Από τότε, ωστόσο, έμεινε η φράση: «του μπήκαν ψύλλοι στ’ αφτιά».\n«Άλλου παπά ευαγγέλιο» Αυτή τη φράση την παίρνουμε από μια Κεφαλλονίτικη ιστορία. Κάποιος παπάς σε ένα χωριουδάκι της Κεφαλονιάς, αγράμματος, πήγε να λειτουργήσει σ’ ένα άλλο χωριό, γιατί ο παπάς του χωριού είχε αρρωστήσει για πολύν καιρό. Ο παπάς όμως, στο δικό του Ευαγγέλιο, μια και ήταν αγράμματος, είχε βάλει δικά του σημάδια κι έτσι κατάφερνε να το λέει. Εδώ όμως, στο ξένο Ευαγγέλιο, δεν υπήρχαν τα σημάδια, γιατί ο παπάς αυτού του χωριού δεν τα είχε ανάγκη, μια και ήταν μορφωμένος. Άρχισε, λοιπόν, ο καλός μας, να λέει το Ευαγγέλιο που λέγεται την Κυριακή του Ασώτου. Τότε κάποιος από το εκκλησίασμα του φώναξε! «Τι μας ψέλνεις εκεί παπά; Αυτό δεν είναι το σημερινό Ευαγγέλιο…».\nB)Είναι προνόμιο να μιλάς ελληνικά\nΤα Ελληνικά είναι «νοηματική» γλώσσα. Δηλαδή το σημαίνον (λέξη) και το σημαινόμενο (έννοια) έχουν προωτογενή σχέση.\nΟ φιλόσοφος και μαθηματικός Βένερ Χάιζενμπεργκ είχε παρατηρήσει αυτή την σημαντική ιδιότητα για την οποία είχε πει «Η θητεία μου στην αρχαία Ελληνική γλώσσα υπήρξε η σπουδαιότερη πνευματική μου άσκηση. Στην γλώσσα αυτή υπάρχει η πληρέστερη αντιστοιχία ανάμεσα στην λέξη και στο εννοιολογικό της περιεχόμενο».\nΚαι επειδή “Ἀρχή σοφίας ἡ τῶν ὀνομάτων ἐπίσκεψις“, όπως έλεγε ο Αντισθένης, ας δούμε κάποια παραδείγματα.\nΑπό τα παραπάνω προκύπτει ακόμη ένα συμπέρασμα: η ορθογραφία των λέξεων – το ότι υπάρχουν πολλά γράμματα για τον ίδιο ήχο (π.χ. η, ι, υ, ει, οι ) – δεν αποτελεί παράγοντα δυσκολίας, αντιθέτως η ορθογραφία υπηρετεί το να γίνεται κατανοητή η ετυμολογία της λέξης και μέσω αυτής η σημασία της. Για παράδειγμα η λέξη κρυμμένος (αυτός που έχει κρυφθεί) φυσικά δεν θα μπορούσε να γραφεί «κριμένος» (αυτός που έχει κριθεί).\nΌποιος καταλάβει τη λογική της ορθογραφίας των ελληνικών λέξεων δεν δυσκολεύεται να γράφει σωστά!\nΤο θέμα δεν είναι οι αλλαγές αλλά οι αλλοιώσεις στη γλώσσα, όπως αυτή της «μεταρρύθμισης» του 1981, όταν καταργήθηκε η περισπωμένη, τα πνεύματα και το τελικό –ν (εκτός εξαιρέσεων).\nΑυτές τις παρεμβάσεις είχε σχολιάσει τότε ο Οδ. Ελύτης με περισσή ειρωνεία στο κείμενο ΓΙΑ ΜΙΑΝ ΟΠΤΙΚΗΝ ΤΟΥ ΗΧΟΥ:\n«Πονάει δόντι, βγάζει δόντι, ποὺ ἔλεγαν οἱ παλαιοί. Πονάει περισπωμένη, βγάζει περισπωμένη· πονάει δασεῖα, βγάζει δασεῖα. Καὶ λαμπρὰ ταιριάζουν ὅλα.[…]\nΚανένας Ἡρώδης δὲν θὰ τολμοῦσε νὰ διατάξει τέτοιαν γενοκτονία, ὅπως αὐτὴ τοῦ τελικοῦ -ν· ἐκτὸς κι ἂν τοῦ ᾿λειπε ἡ ὀπτικὴ τοῦ ἤχου.\nΤα greeklish δεν είναι κάτι καινούργιο είναι πολύ παλιό εφεύρημα. Η απόδοση της ελληνικής γλώσσας με λατινικά γράμματα χρησιμοποιήθηκε και στο παρελθόν σε εποχές που ο ελληνισμός βρισκόταν υπό ξένη κατοχή.\nΣαν τα greeklish ήταν τα Καραμανλήδικα, τα Φραγκολεβαντίνικα, τα Φραγκοχιώτικα και τα Φραγκοβλάχικα. Καραμανλήδικα έγραφαν οι Έλληνες ορθόδοξοι της Καππαδοκίας στους οποίους επιβαλλόταν ως επίσημη γλώσσα η τουρκική. Τα Φραγκολεβαντίνικα κλπ. χρησιμοποιούνταν στο Αιγαίο επί Ενετοκρατίας. Υπάρχουν αρκετά δείγματα από αυτόγραφα χειρόγραφα της αναγέννησης, όπου ελληνικά κείμενα είναι γραμμένα με αυτόν τον τρόπο, όπως π.χ. η κωμωδία “Fortounatos“ από τον Μάρκο Αντώνιο Φώσκολο (1655). Υπάρχουν ακόμα δείγματα από βιβλία τυπωμένα με τέτοιο τρόπο, όπως το βιβλίο “I Mera tou Hristianou“ που φυλάσσεται σήμερα στο Βενετικό Μουσείο της Νάξου. Τα φραγκολεβαντίνικα βρίσκονταν σε χρήση ακόμη και στα μέσα του 20ου αιώνα όπως δείχνουν επιστολές που στέλνονταν από το μέτωπο της Αλβανίαςτο 1940.\nThis entry was posted in GLOSSOLOGY and tagged ΙΣΤΟΡΙΑ ΤΩΝ ΛΕΞΕΩΝ, ετυμολογια. Bookmark the permalink.


Άρθρο Τάσου Μπαρτζώκα στην εφημερίδα Political. Απών στα σημαντικά, παρών στα επικίνδυνα ~ idisi.gr - Ειδήσεις\nΆρθρο Τάσου Μπαρτζώκα στην εφημερίδα Political. Απών στα σημαντικά, παρών στα επικίνδυνα\nΤην προηγούμενη εβδομάδα ψηφίστηκε στη Βουλή ένα πολύ σημαντικό νομοσχέδιο.\nΠρόκειται για την Κύρωση της Απόφασης του Ευρωπαϊκού Συμβουλίου που αφορά την ιστορική συμφωνία που επιτεύχθηκε τον περασμένο Ιούλιο, με την οποία θεσμοθετείται το Ταμείο Ανάκαμψης.\nΑπό αυτή τη συμφωνία, στη χώρα μας θα εισρεύσουν 72 δις, εκ των οποίων τα 32 δις αφορούν τη χρηματοδότηση του Ταμείου Ανάκαμψης και τα 40 δις το Πολυετές Δημοσιονομικό Πλάνο (το ΕΣΠΑ για την περίοδο 2021-2027).\nΜε απλή διατύπωση, το νομοσχέδιο αυτό δίνει σάρκα και οστά στην επούλωση των πληγών της περιπέτειας του κορονοϊού, θέτοντας τις πραγματικές βάσεις να μετατρέψουμε την κρίση σε πραγματική ευκαιρία.\nΠού επιλέγει να μπαίνει μπροστά η Αξιωματική Αντιπολίτευση;\nΕπιλέγει να μπαίνει μπροστά σε καλέσματα που αφορούν συγκεντρώσεις-διαδηλώσεις: σήμερα είναι το ζήτημα της αστυνομικής βίας, πριν λίγες μέρες ήταν η πολιτική κάλυψη του αιτήματος ενός καταδικασμένου δολοφόνου, αύριο κάτι άλλο.\nΆλλωστε, ο ίδιος ο κ. Τσίπρας είχε δηλώσει ότι αναλαμβάνει το ρίσκο -άρα, και την ευθύνη; Την ίδια στιγμή, από το βήμα της Βουλής και δια μέσω των πολιτικών στελεχών του, εξαπολύει μύδρους εναντίον της Κυβέρνησης για τον αριθμό των ΜΕΘ που δεν φτάνουν και για τον αριθμό των θυμάτων της πανδημίας. Εν τω μεταξύ, είναι επιστημονικά αποδεδειγμένο ότι οι διαδηλώσεις αποτελούν εστίες υπερμετάδοσης.\nΓιατί κάνω αυτές τις αναφορές; Για να επισημάνω την αντίθεση και την υποκρισία.\nΠριν λίγες μέρες δημοσιεύθηκαν οι προγραμματικές θέσεις του ΣΥΡΙΖΑ, με τις οποίες προσπαθεί να μας πείσει για το «νέο κοινωνικό συμβόλαιο», για εθνικές επιταγές και κορυφαίες προγραμματικές δεσμεύσεις, για μια στροφή προς την κεντροαριστερά, για νέο σύστημα Υγείας, για την οικονομική αναδιάταξη. Με όλες τις απαραίτητες σάλτσες περί νεοφιλελευθερισμού βεβαίως.\nΚαι σήμερα, μόλις κάποιες μέρες μετά, με 2500 κρούσματα, με πολλούς θανάτους και με την ελληνική κοινωνία να έχει χάσει τον ύπνο της, ο ΣΥΡΙΖΑ καλεί σε διαδηλώσεις, ενώ συστηματικά είτε απέχει από τα σπουδαία, είτε τα καταψηφίζει.\nΣαν ανέκδοτο ακούγονται οι προγραμματικές θέσεις. Μόνο που κανείς δε γελά.


Ελληνικό Παραδοσιακό Ημίσκληρο Τυρί Τρικάλων “Διβάνη”\nΤόπος παραγωγής: Τρίκαλα, Ελλάδα\nΠεριγραφή: Υψηλής ποιότητας ημίσκληρο τυρί, από κατσικίσιο πρόβειο και αγελαδινό γάλα, που παράγεται με παραδοσιακό τρόπο από την οικογενειακή γαλακτοκομεία "Divani".\nΤο ημίσκληρο τυρι “Διβάνη” ζυμώνεται και αλατίζεται με το χέρι, χρησιμοποιώντας φυσικό θαλασσινό αλάτι, μια διαδικασία που προσδίδει στο τυρί τη χαρακτηριστική μαστιχωτή του υφή. Ωριμάζει φυσικά για 6 μήνες σε ειδικά διαμορφωμένους θαλάμους πάνω σε ράφια πεύκου. Χωρίς συντηρητικά.\nΗ γαλακτοκομεία “Διβάνη”, είναι μια παραδοσιακή οικογενειακή εταιρία γαλακτοκομικών προϊόντων με 90 χρόνια εμπειρίας στην τυροκομία. Κάθε μέρα φρέσκο γάλα συλλέγεται από μικρούς τοπικούς κτηνοτρόφους και παράγεται ημίσκληρο σε μικρές ποσότητες εξασφαλίζοντας την υψηλή ποιότητα και τη φρεσκάδα του προϊόντος.\nΗ εταιρία “Διβάνη” παράγει επίσης και υψηλής ποιότητας Φέτα και Αγνό Λιωμένο Βούτυρο.\nΣυσκευασία: 380gr / 1Kg / 3Kg / 8Kg\nΕλάχιστη παραγγελία: 1 παλέτα (mixed με άλλα προϊόντα Διβάνη)\n* Φορτίο συντήρηση\nΕλληνικά κίτρινα τυριά "ΧΑΤΖΗΖΗΣΗΣ"\nΤόπος παραγωγής: Γρεβενά, Ελλάδα\nΠεριγραφή: Το τυροκομείο Χατζηζήσης παράγει υψηλής ποιότητας κασέρι και κεφαλοτύρι στη Δεσκάτη Γρεβενών με παραδοσιακές διαδικασίες και σύμφωνα με υψηλά πρότυπα ποιότητας ISO 2000-2005.\nΥψηλής ποιότητας ημίσκληρο (κασέρι) και σκληρό (κεφαλοτύρι) τυρί, από αιγοπρόβειο γάλα το οποίο συλλέγεται καθημερινά, εξασφαλίζοντας την υψηλή ποιότητα των προϊόντων.\nΗ εταιρία “Χατζηζήσης” παράγει επίσης και υψηλής ποιότητας Φέτα και παραδοσιακά τυριά.\nΕλάχιστη παραγγελία: 1 παλέτα (mixed με άλλα προϊόντα Χατζηζήσης)


ΤΙ ΕΙΠΕ ΣΤΗ ΣΥΝΕΝΤΕΥΞΗ ΤΥΠΟΥ ΑΠΟ ΤΗ ΘΕΣΣΑΛΟΝΙΚΗ: “Σφυροκόπημα” Τσίπρα στην κυβέρνηση για πανδημία, οικονομία, ελληνοτουρκικά - ΠΑΤΡΙΣ\nΤΙ ΕΙΠΕ ΣΤΗ ΣΥΝΕΝΤΕΥΞΗ ΤΥΠΟΥ ΑΠΟ ΤΗ ΘΕΣΣΑΛΟΝΙΚΗ: “Σφυροκόπημα” Τσίπρα στην κυβέρνηση για πανδημία, οικονομία, ελληνοτουρκικά\nΑπό ΕΦΗΜΕΡΙΔΑ ΠΑΤΡΙΣ Τελευταία Ενημέρωση Σεπ 21, 2020\n“Πρέπει να θυμίσουμε στον ελληνικό λαό ότι ο ΣΥΡΙΖΑ κυβέρνησε τη χώρα έχοντας πολύ διαφορετικές συνθήκες. Εμείς βρήκαμε τη χώρα με άδεια ταμεία, είχαμε μια υποχρέωση να έχουμε ένα πρωτογενές πλεόνασμα” απάντησε ο πρόεδρος του ΣΥΡΙΖΑ ερωτηθείς γιατί δεν έλαβε τα μέτρα που τώρα εξαγγέλλει στα χρόνια της διακυβέρνησής του – τα υπολόγισε σε 8 δισ. ευρώ – ενώ τόνισε ότι “σήμερα η κυβέρνηση έχει τη δημοσιονομική δυνατότητα γιατί έχει 37 δισ. ευρώ.\nΔεν δικαιολογείται, αν δεν τα δώσει. Εμείς δεν προτείνουμε πράγματα που βρίσκονται έξω από τη σφαίρα της λογικής” εξήγησε ο κ. Τσίπρας και χαρακτήρισε τα 11 μέτρα έκτακτης ανάγκης “απολύτως κοστολογημένα”.\nΑναφορικά με την πιθανότητα δεύτερου lockdown, “θα στηρίξουμε οτιδήποτε προτείνει η επιστημονική κοινότητα ως επιβεβλημένο για την προστασία της δημόσιας υγείας” σχολίασε ο ίδιος. “Πρωτεύον ήταν η μάχη για τη ζωή και βάλαμε πλάτη για αυτό” και έκανε λόγο για “απόλυτη αποτυχία” μπροστά σε ένα τέτοιο ενδεχόμενο.\nΤο κρίσιμο ερώτημα είναι πώς είναι δυνατόν στην προηγούμενη φάση ο κ. Μητσοτάκης να ευλογούσε τα γένια τα δικά του και της κυβέρνησής του ότι εξαιτίας των αποφάσεών του σωθήκαμε, αλλά τώρα που πάμε εξαιρετικά άσχημα, φταίνε οι πολίτες, περιέγραψε ο κ. Τσίπρας. Στην ίδια κατεύθυνση, “υπήρξαν μεγάλες αντιφάσεις” υποστήριξε ο πρόεδρος του ΣΥΡΙΖΑ και τόνισε ότι το πιο κρίσιμο από όλα είναι ότι δεν “αξιοποίησε ο κ. Μητσοτάκης το χρόνο που του έδωσαν οι Έλληνες πολίτες, για να ενισχύσει τα αδύναμα σημεία μας”.\n“Εδώ πρόκειται για εγκληματική αμέλεια και είναι από επιλογή, από άποψη, από ιδεοληψία” ανέφερε χαρακτηριστικά ο επικεφαλής της αξιωματικής αντιπολίτευση, ως προς τις 22 μόνο διαθέσιμες ΜΕΘ στην Αττική. “Το πιο κρίσιμο είναι η υποστελέχωση” των μονάδων, κατέληξε.\n«Έχω συναντήσει πολλές φορές τον Τούρκο πρόεδρο και όχι σε εύκολες στιγμές» σχολίασε ο κ. Τσίπρας και «παρά τις δυσκολίες τις μεγάλες που είχαμε δεν σταματήσαμε ποτέ να έχουμε κανάλια επικοινωνίας και με δύσκολες συναντήσεις και με δύσκολες τηλεφωνικές επικοινωνίες» υπενθύμισε.\n«Καλέσαμε τον Τούρκο πρόεδρο όχι γιατί ήταν όλα μέλι γάλα. Ήταν ένα ζωντανό ντιμπέιτ» εξήγησε ο πρόεδρος του ΣΥΡΙΖΑ και πρόσθεσε ότι «το χειρότερο που μπορεί να κάνει κάποιος στην εξωτερική πολιτική είναι να μην διατηρεί κανάλια επικοινωνίας». Ο κ. Τσίπρας χαρακτήρισε προβλέψιμη την τακτική Ερντογάν, αρνήθηκε ότι είναι απομονωμένος ο Τούρκος πρόεδρος και προσπαθεί αν δημιουργήσει τετελεσμένα.\n“Έχουμε διαφορές με την Τουρκία; Μια διαφορά που είναι η υφαλοκρηπίδα και εμείς πιστεύουμε ότι πρέπει να λυθεί μέσα από το διάλογο” δήλωσε ο ίδιος και σημείωσε ότι “πρέπει να πιεστεί η Τουρκία από τη διεθνή κοινότητα να καθίσει στο τραπέζι του διαλόγου”.\nΧαιρετίζω την επανεκκίνηση\nΟ κ. Τσίπρας χαιρέτισε την επανεκκίνηση των διερευνητικών επαφών, δηλώνοντας ωστόσο ότι η κυβέρνηση οφείλει μια επίσημη ενημέρωση. “Πολύ ευχάριστο”, αλλά “υπήρξαν ανταλλάγματα για αυτό;” διερωτήθηκε ο ίδιος με φόντο την απομάκρυνση του τουρκικού ερευνητικού σκάφους, όπως και αν υπήρξε κάποια συμφωνία στο Βερολίνο. Δεύτερο κρίσιμο ερώτημα κατά την ηγεσία του ΣΥΡΙΖΑ είναι αν η ατζέντα των διερευνητικών θα είναι η ίδια με το 2016.\n“Δεν θα υπάρξει κατάληξη μέσω των διερευνητικών” προέβλεψε ο κ. Τσίπρας και πρόσθεσε πως “το μεγάλο θέμα είναι ότι δεν μπορείς να απομειώνεις τα επιχειρήματά σου πριν προσφύγεις στο Διεθνές Δικαστήριο της Χάγης”.\nΑπαντώντας σχετικά με τον νόμο Μανιάτη, “με τον νόμο αυτό υπερασπιστήκαμε τα κυριαρχικά δικαιώματα της χώρας” θύμισε ο κ. Τσίπρας και έκανε αναφορά στην αποτροπή των ερευνών από το “Νικηφόρος Φωκάς”. “Η χώρα έχει συνέχεια” πρόσθεσε, ενώ “αν ο κ. Μητσοτάκης πιστεύει ότι ο νόμος Μανιάτη είναι ξεπερασμένος, οφείλει να συγκαλέσει το Συμβούλιο των Πολιτικών Αρχηγών και να πάρουμε όλοι μαζί μια απόφαση” επισήμανε.\n“Είναι στρατηγικό σχέδιο του κ. Μητσοτάκη η μεγάλη αναδιάρθρωση στην αγορά. Η πανδημία είναι μια ευκαιρία” εκτίμησε ο κ. Τσίπρας, που στο τέλος της ημέρας θα έχει τεράστιες απώλειες. “Θα πρέπει να ενισχυθεί η ανταγωνιστικότητα της μικρομεσαίας επιχείρησης” πρότεινε ο πρόεδρος του ΣΥΡΙΖΑ και ζήτησε να παρακαμφθεί η μη ανάληψη ρίσκου από πλευράς των τραπεζών μέσα από τη μη επιστρεπτέα ρύθμιση.\nΣτην ίδια κατεύθυνση, ο ίδιος επανέλαβε την ανάγκη επιδότησης της εργασίας στο 100% των ασφαλιστικών εισφορών για τη διατήρηση των θέσεων εργασίας. Τέλος, να υπάρξει ένας “αντίστοιχος Ηρακλής”, ένα ισχυρό εγγυοδοτικό πακέτο με την εγγύηση του Δημοσίου, ζήτησε ο κ. Τσίπρας, προκειμένου οι τράπεζες να αναλάβουν λίγο περισσότερο ρίσκο. “Πρέπει να υπάρξουν ενιαία κριτήρια για όλους, να μεγαλώσει η περίμετρος των κριτηρίων, ώστε να περιλαμβάνει πολύ περισσότερους” εξήγησε ο κ. Τσίπρας, ζητώντας κριτήρια, διαφάνεια, λογοδοσία στον τραπεζικό δανεισμό.\nΕιρηνική επίλυση με την Τουρκία\n“Εμείς μιλάμε για την υποχρέωση που έχει κάθε κυβέρνηση να υπερασπίζεται την κυριαρχία και τα κυριαρχικά δικαιώματα της χώρας” απάντησε ο κ. Τσίπρας σχετικά με την έννοια “αποτροπή” για το κόμμα του. “Είμαστε σταθερά προσανατολισμένοι στην ειρηνική επίλυση” συνέχισε ως προς τις τουρκικές προκλήσεις. Αντίθετα, “το πρόβλημα του κ. Μητσοτάκη είναι ότι έχει ένα ακροατήριο εσωτερικό” σχολίασε ο κ. Τσίπρας και ξεκαθάρισε πως “δεν είμαστε εμείς αυτοί που προτρέπουμε σε πολεμικές επιχειρήσεις”.\n“Γιατί μίλησε για μείζονα διαφορά; Να μας πει ποιες είναι οι ελάσσονες διαφορές” σχολίασε ο κ. Τσίπρας αναφορικά με το άρθρο του πρωθυπουργού στον διεθνή Τύπο. “Οφείλει η κυβέρνηση να ενημερώνει και να μιλάει τη γλώσσα της αλήθειας” προειδοποίησε ο ίδιος, ενώ υπεραμύνθηκε του να συνεχίσει ο διάλογος και οι διερευνητικές με τη γειτονική χώρα, σε μια “ρεαλιστική στάση, αλλά όχι θέματα γκρίζων ζωνών και αποστρατικοποίησης νησιών”.\n“Ιδεολογική” η διαφορά στα εργασιακά\n“Δεν είναι θέμα ταμπού, είναι θέμα άποψης, γραμμής, σχεδίου” ισχυρίστηκε ο κ. Τσίπρας ως προς το περιεχόμενο του νέου εργασιακού νομοσχεδίου\n“Να στηρίξουμε την επιχειρηματικότητα, αλλά όχι να τη στηρίξουμε κανιβαλίζοντας τους εργαζόμενους” τόνισε, κάνοντας λόγο για κρίσιμη διαφορά. “Όλες οι αντιλήψεις που καθιερώθηκαν ως θέσφατο, ότι τα πάντα τα ρυθμίζουν οι αγορές, όλα αυτά αμφισβητούνται σοβαρότατα από την ίδια τη ζωή. Είναι ιδεολογική η διαφορά μας” εξήγησε ο κ. Τσίπρας και πρόσθεσε ότι η ίδια η ζωή ακυρώνει και κάνει να φαίνονται πολύ παλιές οι απόψεις της ΝΔ.\n“Παραβίαση” από το Oruc Reis\nΩς προς τη δράση του Oruc Reis, ο επικεφαλής της αξιωματικής αντιπολίτευσης υποστήριξε ότι “είναι σαφές για εμάς ότι υπήρξε παραβίαση των κυριαρχικών δικαιωμάτων” και ως προς τις ρήτρες τόνισε ότι “στη δημόσια εικόνα αυτή τη στιγμή δεν γνωρίζουμε αν η Τουρκία έχει δώσει δεσμεύσεις γραπτά να μην ξαναβγάλει το ερευνητικό την επομένη της Συνόδου Κορυφής”.\nΟ ίδιος επισήμανε την ανάγκη μιας ρήτρας καλής γειτονίας που πρέπει να υπάρξει, αν και “η ελληνική κυβέρνηση οφείλει να διεκδικήσει κυρώσεις, ένα πλαίσιο κυρώσεων στη Σύνοδο” και δη τον πρώτο βαθμό κυρώσεων, δηλαδή περιοριστικά μέτρα κατά φυσικών προσώπων, διευκρίνισε. “Αν δεν ζητηθεί ένα πλαίσιο κυρώσεων, θα βρισκόμαστε με το πιστόλι στον κρόταφο” εκτίμησε ο κ. Τσίπρας και σχολίασε πως “πήρε τις απαντήσεις του ο Τούρκος πρόεδρος όταν ήρθε στην Ελλάδα σε ζωντανή μετάδοση και από μένα” αναφορικά με τη Συνθήκη της Λωζάνης.\nΆβυσσος η Μόρια\nΜε τη φράση του Νίτσε, “Όταν κοιτάζεις για πολύ την άβυσσο, θα σε δει και αυτή” απάντησε ο κ. Τσίπρας αναφορικά με τη Μόρια, την οποία παρομοίασε με άβυσσο για τον ευρωπαϊκό πολιτισμό. “Τη διόγκωσε την άβυσσο ο κ. Χρυσοχοϊδης και ο κ. Μητσοτάκης” και πρόσθεσε ότι “δεν αποποιούμαι των ευθυνών” με 5.680 φιλοξενούμενους επί των ημερών του. “Όλα αυτά δεν έγιναν τυχαία.\nΌλα αυτά έγιναν, επειδή υπολόγισαν καλά” σχολίασε ο αρχηγός της αξιωματικής αντιπολίτευσης, εγκαλώντας την κυβέρνηση για διγλωσσία ως προς την αποσυμφόρηση και τη μη εγκατάσταση στην ηπειρωτική χώρα. Στον αντίποδα, “η στρατηγική μας ήταν μετεγκαταστάσεις” υποστήριξε ο κ. Τσίπρας και τόνισε πως “βρισκόμαστε σε αδιέξοδο”, ζητώντας να αποσυμφορηθούν άμεσα τα νησιά, είτε με μετεγκαταστάσεις στην ενδοχώρα ή την ΕΕ και με πολιτικές ενσωμάτωσης παιδιών μεταναστών που γεννιούνται εδώ.\nΠΕΤΣΑΣ ΓΙΑ ΤΣΙΠΡΑ: «Εκτός από ανεύθυνος, τώρα και επικίνδυνος»\nΟ ΡΟΛΟΣ ΤΟΥ ΜΑΚΡΟΝ: Ένα βήμα προς τον διάλογο ο Ερντογάν\nΜαγιορκίνης: Νέοι 18 – 39 ετών το 60% με 70% των κρουσμάτων τις τελευταίες ημέρες\nΚοροναϊός: «Καμπανάκι» Χαρδαλιά για Καστοριά, Ιωάννινα και Θεσσαλονίκη\nΠαγώνη: Το ζητούμενο δεν είναι εάν θα κάνουμε Χριστούγεννα, αλλά Απόκριες και Πάσχα\nΛΙΜΕΝΙΚΟ ΣΩΜΑ: Ηλεκτρονική πλατφόρμα για την προστασία του κοινού


Countach: Ο θρύλος επιστρέφει! (+video) | NewsAuto.gr\nΑυτή είναι η νέα Lamborghini Countach;\nΗ Lamborghini Countach είναι ένα από τα πιο εμβληματικά μοντέλα στην ιστορία της αυτοκίνησης και τώρα αναγεννιέται με σύγχρονους όρους.\nΟι λεπτομέρειες είναι ελάχιστες αλλά όπως υπογραμμίζει η Lamborghini στην ανακοίνωσή της, «Κάνουμε τα όνειρα πραγματικότητα. Το κάναμε με την κλασική Countach τη δεκαετία του 1970. Και τώρα, το ξανακάνουμε». Το μήνυμα της ανακοίνωσης συνοδεύτηκε από ένα σύντομο teaser- video, το οποίο αναδεικνύει την κληρονομιά της Countach και αφήνει ελάχιστες λεπτομέρειες της νέας να φανούν.\nΗ Lamborghini, πέραν της εικόνας που έδωσε στη δημοσιότητα με το σκεπασμένο αυτοκίνητο, δεν έχει δώσει κάποιο άλλο δείγμα από το νέο μοντέλο. Το μόνο λοιπόν που αποκαλύπτεται από όσα έχουμε στη διάθεσή μας αυτή τη στιγμή για τη νέα Countach, είναι πως θα διατηρηθεί σχεδιαστικά το μοτίβο της «σφήνας» με το χαμηλό και αιχμηρό μπροστινό μέρος.\nΕίναι όμως σαφές ότι η σύγχρονη εκδοχή της Countach θα είναι πολύ πιο αεροδυναμική, καθώς το μοντέλο φαίνεται να έχει ομαλή γραμμή από εμπρός μέχρι πίσω. Για τους πελάτες και όχι μόνο της Lamborghini, η εταιρεία προχώρησε και σε άλλη μια «αποκάλυψη» μέσω δημοσίευσης στο Instagram, όπου αναφέρεται πως το όνομα του μοντέλου θα είναι Countach LP 800-4. Το όνομα αυτό, υποδηλώνει ότι το μοντέλο θα έχει τετρακίνηση καθώς και ισχύ 800 ίππων.\nΑπό εκεί και πέρα, οι φήμες που ακολουθούν το νέο supercar της Lamborghini, το θέλουν να είναι ήπια υβριδικό, με «βάση» τον V12 ατμοσφαιρικό κινητήρα των 6,5 λίτρων. Η πλήρης αποκάλυψη του μοντέλου, μάλλον θα γίνει στο Monterey μέσα στην επόμενη εβδομάδα όπου εκεί θα αποκαλυφθεί και το ότι προορίζεται για πολύ περιορισμένη παραγωγή (μόλις 112 μονάδες) με τιμή που θα φτάνει τα 3 εκατομμύρια ευρώ.


Ημέρα/Ώρα: 24/11/2017 στις 11:00\nΣτις 24 Νοεμβρίου 2017 εκδικάζετε η αγωγή του συναδέλφου για τα δεδουλευμένα του. Η εργοδοσία, αρνούμενη να συμμορφωθεί με την εργατική νομοθεσία (ότι έχει απομείνει από αυτήν), μας ενημέρωσε μέσω του δικηγόρου της, πως θα ζητήσει αναβολή για την εκδίκαση της αγωγής, σε μια προσπάθεια να καθυστερήσει την εκδίκαση της αγωγής. Σα να μην έφτανε αυτό, η εργοδοσία αρνείται να καταβάλλει τα δεδουλευμένα και τις διαφορές δεδουλευμένων που προκύπτουν, από τις καταγγελίες στην Επιθεώρηση Εργασίας και την αγωγή που έχει καταθέσει ο συνάδελφος. Ήδη, η Επιθεώρηση Εργασίας έχει επιδικάσει στον εργοδότη 5.700 ευρώ συνολικά, κάνοντάς του και μήνυση και ακόμη δεν τα έχει καταβάλλει. Έτσι λοιπόν, καταρρίπτεται στην πράξη και ο μύθος πως στην συγκεκριμένη αλυσίδα (Todaylicious), τηρείται η εργατική νομοθεσία και επικρατεί εργασιακός παράδεισος.


Οι ταινίες που θα δούμε στον κινηματογράφο από τις 18/1 - 3pointmagazine\nΈρχεται μια απόλυτα “δυνατή” κινηματογραφική εβδομάδα μιας και θα δούμε την πολυαναμενόμενη ταινία “Η πιο σκοτεινή ώρα” στην οποία πρωταγωνιστεί ο σπουδαίος Γκάρι Όλντμαν. Θα δούμε όμως και δύο ειδών ντοκιμαντέρ, ένα για την σπουδαία σοπράνο Μαρία Κάλλας και ακόμα ένα φυσιολατρικό που θα μας ταξιδέψει από την Ανταρκτική και την Αυστρία μέχρι την Νέα Ζηλανδία και το Θηβέτ. Τέλος, θα έχουμε την ευκαιρία να παρακολουθήσουμε και ένα οσκαρικό δράμα του ΜακΝτόνα, ο οποίος είχε σκηνοθετήσει την ταινία “Αποστολή στην Μπριζ”.\nΠολιτικό θρίλερ με τον Γκάρι – Ουίνστον Τσόρτσιλ – Όλντμαν έτοιμο, επιτέλους, για το Όσκαρ του. Στις απαρχές του Β΄ Παγκοσμίου Πολέμου, η μοίρα της δυτικής Ευρώπης βρίσκεται στα χέρια του νεοεκλεγμένου πρωθυπουργού της Βρετανίας, Ουίστον Τσόρτσιλ, ο οποίος πρέπει να αποφασίσει αν θα συνθηκολογήσει με τους ναζί ή θα σταθεί απέναντί τους ενάντια σε κάθε πιθανότητα.\nΗ πρώτη φορά που κατάλαβα το μεγαλείο αυτού του ηθοποιού ήταν στη ταινία του Κόπολα ‘Δράκουλας’ αλλά και όσες φορές έκτοτε τον παρακολούθησα σε άλλες ταινίες συνειδητοποιούσα όλο και περισσότερο το μεγάλο του υποκριτικό ταλέντο.\nΟ έμπειρος πλέον ηθοποιός, κέρδισε την Χρυσή Σφαίρα Α’ Ανδρικού Ρόλου προσφάτως για την ταινία “Η Πιο Σκοτεινή Ωρα”, στην οποία ενσαρκώνει ψυχή τε και σώματι τον Ουίνστον Τσόρτσιλ.\nΈνα ντοκιμαντέρ για τη σπουδαιότερη σοπράνο του προηγούμενου αιώνα δια χειρός Tom Volf. Άγνωστες συνεντεύξεις, σπάνιο υλικό από παραστάσεις και επιστολές προς την οικογένεια, τους φίλους της, τον πρώτο της σύζυγο και τον Αριστοτέλη Ωνάση αποκαλύπτουν τον μύθο της μεγάλης ντίβας της όπερας.\nΈνα Αυστραλιανό φυσιολατρικό ντοκιμαντέρ έρχεται για να μας ταξιδέψει από την Ανταρκτική και την Αυστρία μέχρι τη Νέα Ζηλανδία και το Θιβέτ, με αφηγητή τον Γουίλιαμ Νταφόε. Μία εξερεύνηση στις υψηλότερες και μαγευτικότερες βουνοκορφές του πλανήτη.\nΤέσσερις Χρυσές Σφαίρες για ένα οσκαρικό δράμα του Μάρτιν ΜακΝτόνα (“Αποστολή στην Μπριζ”). Μετά από μήνες χωρίς να έχει βρεθεί ο ένοχος στην υπόθεση δολοφονίας της κόρης της, η Μίλντρεντ Χέιζ κάνει μία τολμηρή κίνηση παραγγέλνοντας τρεις πινακίδες στην είσοδο της κωμόπολης όπου κατοικεί, οι οποίες αναγράφουν ένα αμφιλεγόμενο μήνυμα προς την τοπική αστυνομία.


ΤΡίΤΟ ΚΑΖάΝΙ ΑΡΙΣΤΕΡά: Κι άλλο ένα, πάλι για Εσένα.\nΚι άλλο ένα, πάλι για Εσένα.\nΑκόμα και αν δεν είναι δάσκαλος κανείς, το ζήτημα της ερμηνείας των ανθρώπινων εκφράσεων ή πράξεων πάντα απασχολούσε τους πάντες, είτε πρόκειται για εραστές που εναγωνίως επιθυμούν μίαν απάντησιν στα διακαή ερωτήματά τους, είτε για συνεργάτες, αντίζηλους ή οποιαδήποτε άλλη σχέση μπορεί να έχουμε με τους άλλους.\nΚαι, όπως όλες οι επιστήμες, έτσι και οι ανθρωπιστικές, έχουν τη μελέτη τους, η οποία έχει προχωρήσει σε μεγάλο βαθμό, τόσο ώστε να μπορούμε να προβλέψουμε και να κατευθύνουμε τις αντιδράσεις των ανθρώπων προς τη μία ή την άλλη κατεύθυνση κατά το συμφέρον ή τη βολή μας, με μοχλό τα συναισθήματα που ήδη αυτοί , εμείς, έχουμε μέσα μας.\nΜία κατηγορία ανθρώπων που αναζητούν τέτοιες πληροφορίες, η μεγαλύτερη ίσως, δεν είναι οι διάφορες εταιρείες, διαφημιστικές, προπαγανδιστικές ή άλλες, αλλά αντιθέτως, χωρίς να το ξέρουν οι γονείς είναι αυτοί που, λόγω της αγωνίας τους για το καλύτερο, επιθυμούν πιο πολύ να "διαβάσουν" τα μυαλά των παιδιών τους.\nΚαι είναι πολύ απλό, πλέον, να αναζητήσει κανείς σε ένα βιβλιοπωλείο ή στο διαδίκτυο έναν τέτοιο "οδηγό" ανθρώπινων αισθημάτων, αντιδράσεων, συμπεριφορών, πολλοί εκ των οποίων είναι μάλιστα και πολύ καλοί.\nΤο μειονέκτημα στην όλη υπόθεση όμως, είναι το εξής, ότι όσο καλές και αν είναι οι προθέσεις σου, στο τέλος καταλήγεις να βλέπεις τον συνάνθρωπό σου σαν πράγμα, σαν πειραματόζωο, σαν "περίπτωση" ή ίσως σαν ένα κουμπί που μερικές φορές δουλεύει και άλλες εκνευριστικά όχι. Με λίγα λόγια, χάνεται ο αυθορμητισμός.\nΚαι τα συναισθήματα, είναι μόνο αυθόρμητα. Αν δεν είναι αυθόρμητα δεν είναι συναισθήματα, αλλά υπολογισμοί.\nΑκόμα χειρότερο είναι ότι, θεωρώντας τους άλλους σαν "περιπτώσεις", ανακαλώντας στη μνήμη μας τις οδηγίες που διαβάσαμε ανά περίπτωση, καταλήγουμε επίσης να παρακολουθούμε με τον ίδιο τρόπο και τον ίδιο τον εαυτό μας, αυταναλύοντας ακόμα και την τελευταία ανάσα, γιατί είπαμε αυτό, γιατί αντιδράσαμε έτσι, τί εννοούσαμε τότε ή τί θέλαμε να πούμε άλλοτε.\nΑυτό με τη σειρά του, εκτός από την προφανή απώλεια ευχαρίστησης από τις διάφορες σχέσεις μας, από τη ζωή μας σα να λέμε, μιας και οι σχέσεις μας με τους άλλους είναι το άλφα και το ωμέγα του βίου μας, έχει ακόμα μία συνέπεια που ακυρώνει το όλο θέμα: αλλάζει τα δεδομένα στην έκφραση συναισθημάτων.\nΟι άνθρωποι, σα να λέμε, έχοντας υπ'όψιν αυτά που διάβασαν, παρατηρώντας διαρκώς τον εαυτό τους και τους άλλους, προσαρμόζουν τις αντιδράσεις ή συμπεριφορές τους για να τα κάνουν όλα "σωστά" με αποτέλεσμα οι έρευνες που είχαν εξαρχής γίνει πάνω σε αυθόρμητους άνθρωπους πλέον να μην έχουν την ίδια εγκυρότητα πάνω στους δασκαλεμένους από τα εγχειρίδια "καλούς μαθητές". Καταλήγουμε , δηλαδή στην ίδια αβεβαιότητα του να μην είσαι ποτέ σίγουρος για τις προθέσεις του συνανθρώπου σου, παρόλο που σύμφωνα με τον δείκτη συναισθηματικής σου ευφυίας είσαι Αϊνστάην στα συναισθήματα.\nΜετά από όλη αυτή την μελέτη, μηδέν εις το πηλίκο.\nΚαι έχεις, λοιπόν, σαν άνθρωπος διαπράξει δύο ατοπήματα. Αντί να ενδιαφερθείς αληθινά για τον συνάνθρωπό σου, να ρωτήσεις ευθέως για να μάθεις, να συσχετιστείς και να αλληλεπιδράσεις, τον έβαλες σε ένα βιβλίο και το έκλεισες, λέγοντας πως έκανες ό,τι μπορούσες χωρίς να ασχοληθείς περαιτέρω, ενώ στην ουσία βρήκες υποκατάστατο για την αδιαφορία σου, ή ίσως την φοβία σου για συγκρούσεις. Οι συγκρούσεις με τους άνθρωπους είναι αναπόφευκτες αλλά, κυρίως, θεραπευτικές γιατί δίνουν την ευκαιρία να μάθεις ένα σωρό πράγματα. Οι συγκρούσεις , αν και δεν πρέπει να τις επιζητούμε, δεν πρέπει ούτε να τις αποφεύγουμε όταν τύχουν, αλλιώς είμαστε συναισθηματικά είτε νεκροί είτε παγωμένοι, που συχνά έχουν το ίδιο αποτέλεσμα στην ψυχή μας.\nΤο δεύτερο ατόπημα είναι ότι, τελικά, όσα και να μάθουμε, δεν μπορούμε ποτέ να είμαστε βέβαιοι για τις προθέσεις του συνάνθρωπού μας και οι καλύτεροι από εμάς απλά έχουν καλύτερο ποσοστό στις προβλέψεις χωρίς όμως ποτέ να αγγίζουν ούτε αυτοί την απόλυτη ακρίβεια.\nΆλλωστε, τις περισσότερες φορές, αυτό που κάνει την συναισθηματική μας χορδή να πάλεται με μεγαλύτερη ευαισθησία, είναι η αγάπη. Τείνουμε να ξέρουμε καλύτερα αυτούς που αγαπάμε και εκεί που πονάει η καρδιά μας το μυαλό μας δίνει περισσότερη προσοχή. Αυτό είναι έμφυτο και ακατανίκητο και κανένα βιβλίο ή εγχειρίδιο δεν μπορεί να σου το διδάξει.\nΆρα, κλείνουμε το βιβλίο και κοιτάμε τους ανθρώπους στα μάτια. Είναι όλα εκεί, αρκεί να ενδιαφερθεί κανείς.\nΑρκεί να ενδαφέρεται κανείς πραγματικά, και να μην φοβάται.\nΑν φοβάσαι, τότε ακόμα και αν καταλάβεις θα είναι άχρηστο γιατί ο φόβος θα σε καθηλώνει (κατα+ήλος --> ήλος =καρφί) στον σταυρό της αιώνιας επιφύλαξης και απόλυτης μοναξιάς.\nΑν δεν ενδιαφέρεσαι, τότε διαβάζοντας το εγχειρίδιο, αντί να γονατίσεις από τον πόνο που θα δείς αποτυπωμένο εκεί μέσα, όλος χαρά θα βρείς τρόπο να διαχειρίζεσαι τους ανθρώπους σαν να είναι τσιφλίκι σου, και θα ξέρεις τότε ότι είσαι πονηρός άνθρωπος με κακές προθέσεις.\nΑν δεν φοβάσαι ούτε αδιαφορείς, τότε είτε που θα βοηθήσεις με όποιον τρόπο μπορείς, είτε που θα κλείσεις το βιβλίο και θα βγείς εκεί έξω να αγγίξεις κάποιον\nGeorgina Kassavetes 12 Ιουνίου 2012 - 12:21 μ.μ.\nΔεν θα μπορούσες να τα πεις καλύτερα!\nΓια μια ακόμα φορά από τις πολλές που θαύμασα θα σου πω εύγε! Είσαι άνθρωπος με νόηση κι ας μην έχω δει τα μάτια σου ποτέ. Βάζω το χέρι μου στη φωτιά γι αυτό κι ας έχω να κερδίζω μόνο έγκαυμα αν πέφτω έξω!\nΈτσι είναι το πολύ εγχειρίδιο έχει κάνει τους ανθρώπους χοιρίδια. Ουτε καν χοίρους να πεις τον άλλο ή τον εαυτό σου "γουρούνι" και το σημαινον να εννοεί το σημαινόμενον και το ανάποδο! είμαστε κάτι που μοιάζει όχι το ακριβώς.\nΔεν την πάω μια τη συμπεριφοριστική ψυχολογία. Μόνο για να γελάω χρησιμοποιώ τις γνώσεις μου, που δυστυχώς είναι πολλές λόγω αντικειμένου σπουδών! Τόσα εξάμηνα τόσες ψυχολογίες τόσες εξεταστικές μου έμεινε το κουσούρι. Η αλήθεια είναι όμως πως τίποτα δεν αλλάζει ουσιαστικά άμα φορέσεις μια συμπεριφορά. Ούτε οι προθέσεις και η ποιότητα ενός ανθρώπου φαίνεται από την ευγενική ή σωστή συμπεριφορά.\nΗ ατμόσφαιρα όμως τα λέει όλα. Βάλε κάποιον στην ατμόσφαιρά σου κι αν δυσφορείς με την άψογη συμπεριφορά του και τους σωστούς τρόπους και τον ελεγχόμενο ενθουσιασμό και όλες τις συγκαλυμμένες ανεπάρκειες που προσπαθεί να προβάλει επάνω σου τότε ξέρεις τι διαβάζει και ξεχνά να είναι.\nΓειά σου Αθηνόβιο αθεόφοβο!\nο δείμος του πολίτη 12 Ιουνίου 2012 - 4:17 μ.μ.\nΕξαιρετικό κείμενο. Εντελώς υπαρξιακό. Αλλά το καλύτερο ήταν η καταληκτική προτροπή...\nathinovio 13 Ιουνίου 2012 - 10:09 π.μ.\nκαι μετά παραπονιόμαστε ότι δεν μας καταλαβαίνουν και ότι είμαστε μόνοι...\nευχαριστώ, δείμε. Η έμπνευση, δυστυχώς, είναι η πραγματικότητα και οι μόνοι άνθρωποι τριγύρω που περιμένουν τη λύση στη μοναξιά.\nΠολλή μοναξιά εκεί έξω.


Τι συμβαίνει στην καρδιά μας όταν περπατάμε σε καθημερινή βάση – medinova.gr\nΌλοι έχουν ακούσει για τα οφέλη που μπορεί να προσφέρει το περπάτημα. Στην πραγματικότητα θεωρείται μία από τις καλύτερες μορφές άσκησης τις οποίες μπορείτε να απολαμβάνετε σε καθημερινή βάση.\nΤο συνεπές, γρήγορο περπάτημα είναι όλη η αερόβια άσκηση που μπορεί να χρειάζονται οι περισσότεροι άνθρωποι για καρδιαγγειακή προπόνηση. Το Αυστραλιανό Ίδρυμα Καρδιάς αποκαλεί το περπάτημα «θαυματουργό φάρμακο», επισημαίνοντας ότι μπορεί να μειώσει τον κίνδυνο διαβήτη τύπου 2 κατά 40%.\nΜέρος αυτού που κάνει το περπάτημα τόσο ικανοποιητικό είναι το γεγονός ότι εμπλέκει πολλούς από τους μυς του σώματος. Το περπάτημα προς τα εμπρός χρησιμοποιεί τους γλουτούς, καθώς και τους μηριαίους και καθώς συνεχίζετε να πατάτε, χρησιμοποιείτε τους τετρακέφαλους και άλλους μυς στους μηρούς σας. Οι γάμπες, οι αστράγαλοι, καθώς και μερικοί από τους κοιλιακούς και τους μυς της πλάτης δραστηριοποιούνται, επίσης, κατά το περπάτημα.\nΑν και όλα αυτά είναι καλά, τα ακόμα καλύτερα νέα είναι ότι δεν χρειάζεται να κάνετε πολλά για να δείτε αποτελέσματα. Μόλις 30 λεπτά περπάτημα πέντε ημέρες την εβδομάδα είναι αρκετό για να κάνει τη διαφορά στην υγεία σας, σύμφωνα με το American Journal of Epidemiology.\nΕάν είστε νέος στην άσκηση, ωστόσο, η American Heart Association συνιστά να ξεκινάτε με λίγα μόνο λεπτά την ημέρα και να αυξάνετε σταδιακά τον χρόνο και τον ρυθμό σας. Ωστόσο, εάν πάσχετε από οποιεσδήποτε καρδιακές παθήσεις, συμβουλευτείτε πάντα το γιατρό σας πριν ξεκινήσετε την οποιαδήποτε άσκηση.


Clickaway: Τι θα γίνει με τις προγραμματισμένες παραγγελίες μετά την αυστηροποίηση των μέτρων – Polis Media\nΗ αιφνιδιαστική ανακοίνωση για αυστηρότερο lockdown έως το πρωί της 11ης Ιανουαρίου αιφνιδίασε τους εμπόρους. Οι ίδιοι ετοιμάζονταν για τον νέο τρόπο λειτουργίας, click in shop που είχε προαναγγείλει το υπουργείο Ανάπτυξης μετά την επιτυχία της υπηρεσίας click away, αλλά τελικά αναγκάζονται να κλείσουν ξανά τα καταστήματά τους.\nΜιλώντας στο Star καταστηματάρχες δεν έκρυψαν ότι η απόφαση του πρωθυπουργού προκαλεί τεράστια αναστάτωση αφού ήδη είχαν προγραμματίσει παραδόσεις με τη μέθοδο του click away την επόμενη εβδομάδα. Σε συνδυασμό μάλιστα με το γεγονός ότι οι εταιρείες ταχυμεταφορών δεν έχουν καταφέρει ακόμα να εξυπηρετήσουν όλους τους πελάτες τους, δημιουργεί στους εμπόρους έναν πρόσθετο πονοκέφαλο.\nΤο πιθανότερο είναι ότι το κάθε κατάστημα θα επαναπρογραμματίσει με τον πελάτη την ημερομηνία παράδοσης της παραγγελίας του μετά τις 11 Ιανουαρίου, οπότε και λήγουν τα αυστηρότερα μέτρα. Μία άλλη επιλογή είναι έμποροι και πελάτες να συνεννοηθούν τηλεφωνικά για κατ’ οίκον παράδοση, ακόμα και από τους ίδιους τους καταστηματάρχες, ώστε να μην υπάρχουν καθυστερήσεις, κάτι που συνέβαινε και πριν τεθεί σε εφαρμογή η υπηρεσία click away.\nΤα τηλέφωνα αναμένεται να πάρουν φωτιά ακόμα και σήμερα, ώστε να γίνουν οι συνεννοήσεις με τους πελάτες για τον νέο τρόπο παράδοσης των παραγγελιών τους.


Στώμεν καλώς: Να επέμβει Εισαγγελέας για το βλάσφημο έργο ''Η ώρα τού Διαβόλου'' !\nΝα επέμβει Εισαγγελέας για το βλάσφημο έργο ''Η ώρα τού Διαβόλου'' !\nΤο έκτρωμα αυτό πού κάποιοι θέλουν να το ονομάσουν τέχνη, αναφέρει πώς ο Διάβολος είναι αδερφός τού Χριστού !!! Επιπλέον, έχει τόν Σταυρό τού Χριστού ριγμένο στό πάτωμα ! Ο πρωταγωνιστής Χρανιώτης, υποδίεται τόν Διάβολο, ενώ η ηθοποιός Σαμαρά, φέρει το όνομα ''Μαρία'' πού είναι τό όνομα τής Παναγίας ! Κατά δε τη διάρκεια τής παράστασης, ακούγεται πολλάκις το όνομα ''Σατανάς'' !\nΑλίμονο σέ όσους συμμετέχουν ή έστω παρακολουθούν το Διαβολικό αυτό έργο ! Θά δώσουν λόγο στόν Θεό !\nΝα επέμβει αμέσως ο Εισαγγελέας και νά κατεβάσει τό βλάσφημο αυτό δημιούργημα .\nΕτικέτες Βλάσφημα έργα


Gamelearn Webinar 2018 - WIDE Services - εξειδικευμένη εταιρεία στο elearning\nGamelearn Webinar 2018\nΕίμαστε στην ευχάριστη θέση να σας ενημερώσουμε ότι η WIDE Services φέρνει επιτέλους τα καλύτερα serious games στην αγορά στην Ελλάδα!\nH Gamelearn είναι πρωτοπόρος στη μάθηση μέσω παιχνιδιών, gamification και προηγμένων προσομοιωτών, αλλά και η πιο βραβευμένη εταιρεία στον κόσμο σε αυτόν τον τομέα.\nΗ WIDE Services είναι επίσημος μεταπωλητής του GameLearn, της κορυφαίας πλατφόρμας μάθησης που βασίζεται στο παιχνίδι, στην ανάπτυξη των soft skills για εταιρική κατάρτιση και σας προσκαλεί στο ΔΩΡΕΑΝ webinar "Boost Employee Engagement through Video Games"\n23 Οκτωβρίου (11:30)\nBoost Employee Engagement through Video Games\nΈχει μελετηθεί και αποδειχτεί μέσα από έρευνα, ότι σήμερα, μόνο το 30% των εκπαιδευομένων που ξεκινούν ένα online μάθημα συνεχίζουν και το ολοκληρώνουν (Forrester Research). Ας το παραδεχτούμε: υπάρχει κάτι που δεν λειτουργεί τόσο καλά όσο θα θέλαμε. Και επιδιώκουμε να το μάθουμε, για να αυξήσουμε τα ποσοστά engagement των εκπαιδευόμενων/ συμμετεχόντων! Πώς μπορούμε όμως να το κατακτήσουμε;\nΣτις 23 Οκτωβρίου (11:30) σας προσκαλούμε στο δωρεάν Webinar "Boost Employee Engagement through Video Games", όπου θα ανακαλύψετε τα κλειδιά για να παρακινήσετε τους υπαλλήλους σας και να επιλύσετε το πρόβλημα της εγκατάλειψης της ηλεκτρονικής μάθησης.\nΗ Katherine Addison, Engagement Expert και Senior Key Account Manager στην Gamelearn, θα είναι ο κύριος ομιλητής του Webinar. Έχει βοηθήσει στην ανάπτυξη serious games που έχουν επιτρέψει σε εταιρείες σε όλο τον κόσμο να επιτύχουν ποσοστά ολοκλήρωσης πάνω από 90%.\nΠώς να αποφύγετε τους ορισμούς, τα μοντέλα και τις θεωρίες και να προσφέρετε πραγματικά χρήσιμο περιεχόμενο μέσω της βιωματικής μάθησης.\nΠώς να μετατρέψετε την εκπαιδευτική σας λύση σε μια διασκεδαστική, ελκυστική και ανταγωνιστική πρόκληση.\nΠώς να αυξήσετε την αφοσίωση στην εκπαίδευση, επιτυγχάνοντας ποσοστό ολοκλήρωσης 90% χρησιμοποιώντας απλά video games, που έχουν αναπτυχθεί μέσα από μελέτη και έρευνα και έχουν ήδη επιτύχει υψηλά ποσοστά ολοκλήρωσης και ROI σε επιχειρήσεις σε όλο τον κόσμο.\nΚΑΝΤΕ ΕΓΓΡΑΦΗ ΤΩΡΑ !!!\nHR Director / HR ManagerHR Technology & Software ManagerHR Business PartnerHead of HR Operations, Systems, ProcessesTalent ManagerTraining & Development ManagerRecruitment ManagerPayroll ManagerIT Manager/ DirectorManager/ Director other positionsCEO / ChairmanTrainerEducatorOther Invalid Input\n20-5051-100101-250251-500501-10001001-25002500+ Invalid Input\nΔιάβασα και αποδέχομαι την πολιτική της WIDE Services για το Newsletter Newsletter policy Invalid Input


ΣΚΕΥΟΣ ΠΥΡΑΝΤΟΧΟ NAVA ΟΒΑΛ ΜΕ ΑΝΟΞΕΙΔΩΤΗ ΒΑΣΗ ΚΑΙ ΚΑΠΑΚΙ 14X46X26CM - ΠΥΡΙΜΑΧΑ | Plus4u\nΣΚΕΥΟΣ ΠΥΡΑΝΤΟΧΟ NAVA ΟΒΑΛ ΜΕ ΑΝΟΞΕΙΔΩΤΗ ΒΑΣΗ ΚΑΙ ΚΑΠΑΚΙ 14X46X26CM\nΟβάλ πυράντοχο σκεύος με ανοξείδωτη βάση και καπάκι, από την εταιρεία Nava.\nΜε κομψό και λειτουργικό σχεδιασμό, το συγκεκριμένο σκεύος ενδείκνυται για σερβίρισμα, αλλά και για να διατηρήσει ζεστό το φαγητό σας.\nΤο κυρίως μέρος του σκεύους είναι γυάλινο, ενώ η βάση και το καπάκι από ανοξείδωτο ατσάλι.\nΔιαθέτει χερούλια για εύκολο πιάσιμο και μεταφορά.\nΔιαστάσεις: 14x46x26cm (ΥxΜxΠ)\nΕίδος Πυράντοχο σκεύος\nΔιαστάσεις 14x46x26cm (ΥxΜxΠ)\nΥλικό Ανοξείδωτο ατσάλι και γυαλί\nΔείτε περισσότερα στην κατηγορία ΠΥΡΙΜΑΧΑ και στην υποκατηγορία ΓΑΣΤΡΕΣ\nΣΚΕΥΟΣ ΠΥΡΑΝΤΟΧΟ NAVA ΟΒΑΛ ΜΕ ΑΝΟΞΕΙΔΩΤΗ ΒΑΣΗ...


Δηλώσεις για την εξάρθρωση εγκληματικών ομάδων από την Διεύθυνση Ασφάλειας Αττικής | Χρήστος Εμμαν. Μαρκογιαννάκης\nΔηλώσεις για την εξάρθρωση εγκληματικών ομάδων από την Διεύθυνση Ασφάλειας Αττικής\nΟ Αναπληρωτής Υπουργός Εσωτερικών κ. Χρήστος Μαρκογιαννάκης έξω από το κτίριο της Γενικής Αστυνομικής Διεύθυνσης Αττικής, έκανε σήμερα τις ακόλουθες δηλώσεις:\nΑναπληρωτής Υπουργός Εσωτερικών: «Βρισκόμαστε εδώ με τον Αρχηγό της Ελληνικής Αστυνομίας για να συγχαρώ για άλλη μια φορά, να συγχαρούμε με τον Αρχηγό, τη Διεύθυνση Ασφάλειας Αττικής γιατί μέσα σε ελάχιστο χρονικό διάστημα είχε τόσο μεγάλες επιτυχίες. Όπως ξέρετε μετά την εξάρθρωση της σκληρής εγκληματικής ομάδας η οποία ενέχεται μεταξύ των άλλων στην απαγωγή του εφοπλιστή Παναγόπουλου είχαμε την εξάρθρωση άλλων δύο ομάδων εγκληματικών, οι οποίες ασχολούνταν με την εμπορία ναρκωτικών, διοχέτευαν μεγάλες ποσότητες σκληρών ναρκωτικών στην Αθήνα και είχαμε χθες την εξάρθρωση, την παρουσίαση της μεγάλης αυτής επιτυχίας του trafficking . Μιας επιτυχίας η οποία έχει φύγει έξω από τα ελληνικά σύνορα και σχολιάζεται ιδιαίτερα ευμενώς. Εκείνο το οποίο θέλω να τονίσω είναι το γεγονός ότι μεταξύ εκείνων οι οποίοι φέρονται ότι ενέχονται στο trafficking είναι και τέσσερις αστυνομικοί της Ελληνικής Αστυνομίας, εν ενεργεία. Αυτό δείχνει ότι δεν χαριζόμαστε σε κανέναν και η Ελληνική Αστυνομία έχει μηχανισμούς αυτοκάθαρσης».\nΕρώτηση δημοσιογράφου: Σε ότι αφορά τώρα την ιστορία με τη συμμορία του Βλαστού είδαμε χθες στις συνομιλίες να ακούγονται ονόματα Υπουργών της Κυβέρνησής σας, του κυρίου Καμμένου, το δικό σας και της συζύγου σας για μια μεσολάβηση.\nΑναπληρωτής Υπουργός Εσωτερικών: «Θα απαντήσω σε ότι με αφορά. Το να υποβληθεί ένα αίτημα στο πολιτικό γραφείο ενός Υπουργού για την αρχική τοποθέτηση ενός μαθητού Στρατιωτικής Σχολής μετά την έξοδό του από τη Σχολή, αυτό εκτιμώ ότι δεν είναι θέμα το οποίο αξίζει να συζητείται και προπάντων να πλάθονται σενάρια. Εγώ εκείνο που έχω να πω είναι πως έχω να ασχοληθώ με πολύ σοβαρά θέματα και με αστειότητες δεν μπορώ να αφιερώνω χρόνο».\nΕρώτηση δημοσιογράφου: Ο Διευθυντής των Φυλακών ανέφερε το όνομα το δικό σας και της συζύγου σας στη σύζυγο του Βλαστού;\nΑναπληρωτής Υπουργός Εσωτερικών: «Να ρωτήσετε τον ίδιο. Εγώ απάντησα όπως απάντησα».\nΕρώτηση δημοσιογράφου: Έγινε η μετάθεση κύριε Υπουργέ;\nΑναπληρωτής Υπουργός Εσωτερικών: «Όχι. Μάλιστα ήταν ένα αίτημα το οποίο δεν ικανοποιήθηκε καν».\nΕρώτηση δημοσιογράφου: Το ότι ζητήθηκε κάποια μετάθεση….\nΑναπληρωτής Υπουργός Εσωτερικών: «Είναι πρωτοφανές για πολιτικό γραφείο να υποβάλλεται αίτημα τοποθέτησης οποιουδήποτε μετά την έξοδο από την Σχολή; Αν είναι πρωτοφανές τότε να απολογηθώ».\n8 Ιουλίου, 2009 -- Δήλωση του Αναπληρωτή Υπουργού Εσωτερικών\nΑναρτήθηκε την Πέμπτη, 9 Ιουλίου, 2009 και έχει καταχώρηθεί στην κατηγορία ΔΗΛΩΣΕΙΣ. Μπορείτε να παρακολουθήσετε σχόλια για αυτή την ανάρτηση μέσω του RSS 2.0 feed. Μπορείτε να αφήσετε μια απάντηση , ή να κάνετε trackback από το site σας.\nΈνα Σχόλιο στο άρθρο “Δηλώσεις για την εξάρθρωση εγκληματικών ομάδων από την Διεύθυνση Ασφάλειας Αττικής”\nΙωάννης Ρόιδος9 Ιουλίου, 2009 - 21:35\nΚατά την ταπεινή μου γνώμη, τους ικανούς, δυναμικούς και αποτελεσματικούς ανθρώπους πρέπει να τους συγχαίρουμε, να τους επαινούμε και να τους ενθαρρύνουμε, διότι αγωνίζονται με όλη τους τη δύναμη και όλη τους την ψυχή για να πετύχουν τα καλύτερα αποτελέσματα και ειδικά όταν πρόκειται για ανθρώπους όπως ο Υπουργός κ. Μαρκογιαννάκης, που είναι αρμόδιος και φροντίζει για τη Δημόσια Τάξη και την Ασφάλεια της Χώρας μας. Έτσι λοιπόν, πιστεύω πως όλοι και ειδικότερα οι δημοσιογράφοι, πρέπει να δώσουν περισσότερο έμφαση και να προβάλουν τις μεγάλες Επιτυχίες που έχουν οι Αρχές Ασφαλείας της Χώρας μας, ειδικά το τελευταίο διάστημα υπό την εποπτεία και τις εντολές του κ. Μαρκογιαννάκη, να προβάλουν το συμαντικότατο έργο που γίνεται, ώστε να αναπτερωθεί και το ηθικό και το αίσθημα ασφάλειας των συμπολιτών μας και να μην προσπαθούν να βγάλουν θέμα από εκεί που είναι ξεκάθαρο οτι δεν υπάρχει καν.


Τι είναι feeds;\nFeeds είναι ροές δεδομένων και με αυτά ουσιαστικά παρακολουθείτε τη ροή των καινούριων δημοσιεύσεων μιας ιστοσελίδας.\nΚαλύτερα, ονομάζονται rss feeds και πρόκειται για μία λειτουργία κάποιων ιστοσελίδων που δίνουνε στους επισκέπτες τους, ώστε χωρίς να χρειάζεται να μπούνε σε αυτήν, να μπορούν να βλέπουν το τελευταίο περιεχόμενο που δημοσιεύεται, σε τίτλους.\nΟ όρος feed είναι γενικός και προσδιορίζει γενικά τη ροή πχ των καινούριων δεδομένων που δημοσιεύονται: το "τάισμα" ενός αρχείου που δείχνει τα καινούρια και το οποίο το παρακολουθούν οι επισκέπτες μας.\nΤι είναι feedburner;\nFeedburner είναι μία υπηρεσία της google που ασχολείται αποκλειστικά με rss feeds.\nΕίναι στην ουσία ένας "μεσάζοντας" μεταξύ του rss feed μας και του τελικού επισκέπτη που αναζητάει να παρακολουθεί το rss μας, προσφέροντας δωρεάν κάποιες αρκετά χρήσιμες υπηρεσίες για αυτούς που χρησιμοποιούν τέτοια.\nΣτο feedburner συνδέουμε το rss μας και παραπέμπουμε τους επισκέπτες μας πλέον στο καινούριο url που θα μας δώσει.\nΈτσι, μπορούμε να δούμε διάφορα στατιστικά για αυτό (πόσοι το παρακολουθούν, πόσοι είδα ποια άρθρα, κλπ), μπορούν πλέον οι επισκέπτες να το παρακολουθούν με διάφορους rss readers, μπορεί να δημοσιεύει αυτόματα στο twitter με το που βγαίνει καινούριο άρθρο, κλπ, και γενικά το feedburner μας παρέχει διάφορα εργαλεία που μπορούμε να κάνουμε πολλά πράγματα στο rss feed μας.\nΜπορείτε να το επισκεφτείτε εδώ και αν είστε ήδη logged in στην google, μπορείτε να ξεκινήσετε να το χρησιμοποιείτε άμεσα μιας και είναι πολύ εύκολο.\nAndroid είναι ένα λειτουργικό σύστημα το οποίο έχουν τα smartphones και έχει σαν βάση του τα linux.\nGui είναι ένα περιβάλλον το οποίο περιέχει γραφικά και μας δίνει τη δυνατότητα να αλληλεπιδράσουμε με τον υπολογιστή μας, απλά "πατώντας" ή "αλληλεπιδρώντας" με τα γραφικά, χωρίς να γράφουμε εντολές.\nΤι είναι ppt αρχείο;\nPPT είναι ένα αρχείο παρουσίασης του γνωστού σε όλους μας προγράμματος Microsoft Powerpoint του πακέτου Microsoft Office.\nΤα αρχεία ppt είναι ουσιαστικά αρχεία που περιέχουν μέσα τους διαφάνειες με διάφορα κείμενα, μορφοποιήσεις, εικόνες, video, ήχο και διάφορα εφφέ. Όλα αυτά βρίσκονται μέσα σε ένα μόνο τέτοιο αρχείο.\nΑπό το Powerpoint 2007 και μετέπειτα, τα αρχεία πλέον αντί για ppt αποθηκεύονται ως pptx.\nΓια να δείτε τέτοια αρχεία μπορείτε να κατεβάσετε το δωρεάν πρόγραμμα OpenOffice (και για την ακρίβεια το Impress = το αντίστοιχο Powerpoint)\nΤι είναι docx αρχείο;\nDocx είναι αρχεία τύπου κειμένου που μπορείτε να δημιουργήσετε ή να επεξεργαστείτε με προγράμματα τύπου Office - Microsoft Word. Το docx αρχείο είναι το "πιο σύγχρονο" doc αρχείο και το υιοθέτησε το Word 2007 και οι μετέπειτα εκδόσεις του. Είναι αρχεία εμπλουτισμένου κειμένου που σημαίνει ότι περιέχουν μέσα τους μορφοποιήσεις των κειμένων, εικόνες, συνδέσμους - links και πολλά άλλα στοιχεία. Αν δεν έχετε το Microsoft Word 2007 και έπειτα, εναλλακτικά και εξίσου αποτελεσματικά μπορείτε να ανοίξετε και να επεξεργαστείτε ένα docx αρχείο με τα δωρεάν προγράμματα OpenOffice Writer και online με τα google docs.\nΤι είναι long tail keyword;\nLong tail keyword είναι μία λέξη κλειδί η οποία δεν αποτελείται για την ακρίβεια από μία μόνο λέξη, αλλά μπορεί να αποτελείται από δύο ή και από τρεις.\nΈνα παράδειγμα long tail keyword είναι η "κατασκευή ιστοσελίδων" ή οι "ιστοσελίδες κοινωνικής δικτύωσης" που μπορούμε να τα θεωρήσουμε ως μία λέξη κλειδί.\nΈτσι τα καταλαβαίνουν και οι μηχανές αναζήτησης.\nΕπίσης πολλές επιχειρήσεις που κάνουν seo, επειδή δεν μπορούν να ανταγωνιστούν γενικές λέξεις κλειδιά, εστιάζουν σε long tail keywords.\nΓια παράδειγμα αντί για να εστιάσουν στη λέξη κλειδί "ιστοσελίδες" μπορεί να εστιάσουν στη λέξη κλειδί "κατασκευή ιστοσελίδων με joomla".


Δερματινα Σανδαλια Aster Imelda 609301 Κοραλι-ροζ Εμπριμε - Κοριτσι-υποδηση-πεδιλα (PL1.152035064)\nΑρχική > Βρεφικά - Παιδικά > Πέδιλα > ΔΕΡΜΑΤΙΝΑ ΣΑΝΔΑΛΙΑ ASTER IMELDA 609301 ΚΟΡΑΛΙ-ΡΟΖ ΕΜΠΡΙΜΕ\nΔΕΡΜΑΤΙΝΑ ΣΑΝΔΑΛΙΑ ASTER IMELDA 609301 ΚΟΡΑΛΙ-ΡΟΖ ΕΜΠΡΙΜΕ (PL1.152035064)\nΔΕΡΜΑΤΙΝΑ ΣΑΝΔΑΛΙΑ ASTER IMELDA 609301 ΚΟΡΑΛΙ-ΡΟΖ ΕΜΠΡΙΜΕ PL1.152035064 PL1.152035064 ASTER ASTER ΚΟΡΙΤΣΙ-ΥΠΟΔΗΣΗ-ΠΕΔΙΛΑ Κατηγορία: ΚΟΡΙΤΣΙ-ΥΠΟΔΗΣΗ-ΠΕΔΙΛΑ •ASTER στην κατηγορία ΚΟΡΙΤΣΙ-ΥΠΟΔΗΣΗ-ΠΕΔΙΛΑ Δερμάτινα βρεφικά σανδάλια της Aster, σε λευκό εμπριμέ χρώμα. Για εμφανίσεις που κλέβουν καρδιές!Σανδάλια με μεγάλο velcro στο μπροστινό μέρος και επιπλέον μονό velcro στον αστράγαλο. Σε όλη την επιφάνειά τους έχουν ιριδίζων χρώμα και την κλασική μαργαρίτα της Aster ως διακοσμητική πινελιά, πάτο από μαλακό δέρμα και ενίσχυση για επιπλέον άνεση. Με υπερύψωμα στο κάτω πίσω μέρος. Σόλα πολύ ελαφριά και εύκαμπτη, με αντιολισθητική επιφάνεια από καουτσούκ για άνετο και σταθερό περπάτημα. Company Info Η γαλλική μάρκα των παιδικών υποδημάτων Aster ιδρύθηκε το 1913 στο Saint-Astier, απ' όπου πήρε και το όνομά της και είναι σήμερα ένα από τα μεγαλύτερα ονόματα στα παιδικά παπούτσια στη Γαλλία. Το βασικό μοντέλο παπουτσιού της εταιρίας είναι Aster Dingo, ένα μοντέλο παπουτσιών των οποίων οι ρίζες είναι από το 1913 και έχει εξελιχθεί με την πάροδο του χρόνου. Σε συμφωνία με την εποχή και τις τάσεις, αυτό το μοντέλο παπουτσιού μπορεί να βρεθεί σε διάφορα σχέδια και χρώματα. Μοντέρνο και διαχρονικό, άνετο και εκλεπτυσμένο, κομψό και casual, τα παπούτσια Aster φέρνουν ένα στυλ που είναι αποφασιστικά σύγχρονο, παραμένοντας όμως πιστά και στην κλασική τους κληρονομιά. Aster, μόνο το καλύτερο για τα πόδια των παιδιών! Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΔΕΡΜΑΤΙΝΑ ΣΑΝΔΑΛΙΑ ASTER IMELDA 609301 ΚΟΡΑΛΙ-ΡΟΖ ΕΜΠΡΙΜΕ


Η Δυτική Ελλάδα, ένα βήμα πιο κοντά στην εποχή του φυσικού αερίου – Ο Νεκτάριος Φαρμάκης υπέγραψε την ένταξη του έργου κατασκευής τοπικών δικτύων στο Επιχειρησιακό Πρόγραμμα «Δυτική Ελλάδα 2014-2020» – Νεκτάριος Φαρμάκης\nΗ Δυτική Ελλάδα, ένα βήμα πιο κοντά στην εποχή του φυσικού αερίου – Ο Νεκτάριος Φαρμάκης υπέγραψε την ένταξη του έργου κατασκευής τοπικών δικτύων στο Επιχειρησιακό Πρόγραμμα «Δυτική Ελλάδα 2014-2020»\n16 Αυγούστου 2021 Δελτία τύπου\nΕπιπλέον, τον Ιούλιο του 2020, η ΔΕΣΦΑ ανακοίνωσε το επικαιροποιημένο σχέδιο ανάπτυξης, που για πρώτη φορά προβλέπει την κατασκευή αγωγού υψηλής πίεσης προς τη Δυτική Ελλάδα, μετά από αλλεπάλληλες συζητήσεις και διαβουλεύσεις που είχαν ο Περιφερειάρχης, Ν. Φαρμάκης και ο Αντιπεριφερειάρχης Επιχειρηματικότητας, Έρευνας και Καινοτομίας, Φ. Ζαΐμης, με την ίδια την εταιρεία και το Υπουργείο Περιβάλλοντος και Ενέργειας, επαναφέροντας στο προσκήνιο και μετατρέποντας σε πράξη την μεγαλύτερη διεκδίκηση της περιοχής για σύνδεση όλης της Περιφέρειας Δυτικής Ελλάδας με φυσικό αέριο μέσω αγωγού, καθιστώντας έτσι και το έργο των τοπικών δικτύων ως μία σημαντική «κληρονομιά» για το μεγάλο έργο του αγωγού.\n«Με μεθοδικότητα, δουλειά, αλλά και όραμα που δεν μένει στα λόγια αλλά μετουσιώνεται σε πράξεις, δρομολογούμε την εποχή του φυσικού αερίου για τη Δυτική Ελλάδα, η οποία υστέρησε πολύ και για πολλά χρόνια στον συγκεκριμένο τομέα. Τους επόμενους μήνες, οι πολίτες θα αρχίσουν να βλέπουν πραγματικά έργα και μία νέα εποχή να ξεκινάει. Σε λιγότερο από δύο χρόνια, πετύχαμε πολλά. Αλλά δεν σταματάμε ούτε εδώ. Εργαζόμαστε διαρκώς ώστε η Δυτική Ελλάδα να γίνει μέρος όλων των σύγχρονων ενεργειακών και τηλεπικοινωνιακών δικτύων, καλύπτοντας το χαμένο έδαφος πολλών ετών» δήλωσε ο κ. Φαρμάκης με την ευκαιρία της υπογραφής ένταξης του έργου των τοπικών δικτύων στο Επιχειρησιακό Πρόγραμμα «Δυτική Ελλάδα 2014-2020».\nΈκτακτη συνεδρίαση της Ένωσης Περιφερειών Ελλάδας – Ν. Φαρμάκης: «Τεράστια η καταστροφή, τεράστιες οι ανάγκες, τεράστια η προσπάθεια που πρέπει να γίνει με ταχύτητα και αποτελεσματικότητα»\nΤο μήνυμα του Νεκτάριου Φαρμάκη για τον Δεκαπενταύγουστο